05:36 - 25/10/2020\nئیسرائیل چۆن فڕۆكه پێشكه‌وتووه‌كه‌ى عێراقى فڕاند؟\nله ئه‌پرێلى 1965 فه‌رمانده‌ى هێزى ئاسمانى ئیسرائیل (عازر وایزمان)، داواى له سه‌رۆكى مۆساد (مائیر عه‌مید) كرد، كه به هه‌ر نرخێك بێت فڕۆكه‌یه‌كى میك 21 به‌ده‌ستبهێنێت، لێره‌وه چیرۆكه‌كه ده‌ستیپێكرد.\nهه‌ریه‌كه له میسر، سوریا و عێراق، فڕۆكه‌ى مێك 21 ى سۆڤیه‌تییان به‌ده‌ستهێنا، كه باشترین فڕۆكه‌ى شه‌ڕكه‌رى ئه‌و سه‌رده‌مه بوو. ئیسرائیل هه‌وڵى زۆرى ده‌دا به‌ده‌ستیبهێنێت بۆ زانینى نهێنییه‌كانى و شێوازى رووبه‌ڕووبوونه‌وه‌ى بۆیه‌ش پلانى فڕاندنى یه‌كێك له‌و فڕۆكانه‌ى دانا.\nهه‌واڵگرى ئه‌مریكى و مۆساد، به هاوبه‌شى چه‌ندین پلانیان دانا بۆ به‌ده‌ستهێنانى فڕۆكه‌كه، یه‌كه‌م پلان بریتیبوو له ناچاركردنى یه‌كێك له‌و فڕۆكانه تا له ئیسرائیل بنیشێته‌وه، به‌ڵام ئه‌م پلانه پێش جێبه‌جێكردنى شكستى هێنا.\nپلانى دووه‌م بریتى بوو له چاندنى سیخوڕێكى فڕۆكه‌وان له یه‌كێك له بنكه ئاسمانییه‌كانى ئه‌و وڵاتانه‌ى فڕۆكه‌كه‌یان هه‌یه، ئه‌م پلانه‌ش ره‌تكرایه‌وه، به‌ڵام پلانى سێیه‌م به‌و جۆره بوو كه فڕۆكه‌وانێكى عه‌ره‌بى ناچار بكه‌ن فڕۆكه‌كه‌یان بۆ بڕفێنێت، ئه‌مه‌یان روویدا و عێراق بووه ئه‌و وڵاته‌ى پلانه‌كه‌ى تێدا جێبه‌جێكرا.\nمۆسادى ئیسرائیلى ورده‌كاریى پلانه‌كه‌ى داڕشت، چوار فڕۆكه‌وانى عێراقى هه‌ڵبژارد تا له كۆتاییدا یه‌كێكیان ئاماده بكات بۆ كاره‌كه، له كۆتاییدا فڕۆكه‌وان(منیر روفا) په‌سه‌ندكرا كه پلانه‌كه‌ى پێ جێبه‌جێبكرێت، منیر فڕۆكه‌وانێكى مه‌سیحى عێراقى بوو.\nله یه‌كێك له ئاهه‌نگه هونه‌رییه‌كان روفا خانمێكى ئینگلیز ده‌ناسێت كه ژنى به‌ڕێوه‌به‌رى كۆمپانیاى نه‌وتى عێراقى ده‌بێت، ئه‌م ژنه شاره‌زاى وردى كارى سیخوڕى بوو له عێراق، هاوكات مۆساد زانیارى هه‌بوو له‌سه‌ر منیر كه هه‌وڵى داوه عێراق جێبهێلێت و هه‌ڵبێت. په‌یوه‌ندییه‌كى سۆزدارى به‌هێز له‌نێوان ئه‌م دووانه‌دا دروست بوو.\nمنیر لاى ئه‌م ژنه نیازى خۆى بۆ جێهێشتنى عێراق و چوون به‌ره‌و ئه‌مریكا خسته‌ڕوو، ژنه‌كه پلانه‌كه‌ى بۆ داده‌رێژێت سه‌ره‌تاى پلانه‌كه به وه‌رگرتنى مۆڵه‌تى نه‌خۆشى ده‌ستیپێكرد، وه‌گواستنه‌وه‌ى منیر و خێزانه‌كه‌ى بۆ پارێزگاكانى باكوورى عێراق و دواتر ئێران و له‌وێشه‌وه بۆ به‌ریتانیا و ئه‌مریكا، پلانى دووه‌مى بریتبوو له‌وه‌ى مونیر به نهێنى بۆ به‌سره بگوازرێنه‌وه دواتر له‌وێشه‌وه بۆ به‌ریتانیا، مونیر راسته‌وخۆ رازى ده‌بێت.\nدواى به ده‌ستهێنانى مۆڵه‌ت، مونیر به‌ره‌و به‌سره به‌ڕێده‌كه‌وێت، به پاپۆڕێكى ساخته‌وه سوارى كه‌شتییه‌كى گواستنه‌وه‌ى نه‌وت ده‌بێت، دواى چه‌ند كاتژمێرێك له نوستنى قوڵ، مونیر له ته‌ل ئه‌بیب به‌خه‌به‌ر هات، مۆساد ده‌ستى كرد به لێكۆڵینه‌وه له‌گه‌ڵ منیر، دوو بژارده‌یان خسته به‌رده‌مى، ده‌بێت كاریان له‌گه‌ڵ بكات، یاخود ئابڕووى ده‌به‌ن به‌و وێنه‌و ڤیدۆیانه‌ى له‌سه‌ریان گرتبوو.\nدواى دانوستان رۆفا رێكده‌كه‌وێت كه پرۆسه‌ى 007 جێبه‌جێبكات، دواتر به ئارامى گه‌ڕایه‌وه عێراق، دواى چه‌ند مانگێك خێزانه‌كه‌ى گواسته‌وه بۆ ئێران، له‌وێشه‌وه بۆ له‌نده‌ن، بۆ ده‌ستپێكردنى پرۆسه‌ى فڕاندنى فڕۆكه‌كه له كاتژمێرى سفردا، كاتژمێر 08:15 خوله‌كى به‌یانى رۆژى 16ى 8ى 1996 له بنكه‌ى ئاسمانى ره‌شید سێ فڕۆكه‌ى مێك 21 به ریز وه‌ستێنرابوون بۆ جێبه‌جێكردنى راهێنانى ئاسایى فڕۆكه‌وانه‌كان، یه‌كێك له فڕۆكه‌وانه‌كان منیر روفا بوو.\nفڕۆكه‌كان پێكه‌وه ده‌ستیان به فڕین كرد، فڕۆكه‌كه‌ى منیر تا ده‌هات زیاتر دوور ده‌كه‌وته‌وه، دواى چه‌ند خوله‌كێك عێراقییه‌كان هه‌ستیان كرد فڕۆكه‌كه هه‌ڵدێت به‌ره‌و ده‌ره‌وه‌ى سنوور به‌رگرى ئاسمانیى عێراق نه‌یتوانى رێگه له منیر بگرێت، فڕۆكه‌كانى ئوردن ویستیان رێگه‌ى لێبگرن، به‌ڵام به‌هۆى خێرایى زۆرى فڕۆكه سۆڤیه‌تییه‌كه شكستیان هێنا له ناچاركردنى به گه‌ڕانه‌وه.\nله ئاسمانى ده‌ریاى مردووه‌وه سنورى ئیسرائیلى بڕى، راداره‌كانى ئیسرائیل هۆشدارییان پێدا، وه‌ك ئاماده‌كاریى بۆ هێرشى ئاسمانى و وه‌ڵامدانه‌وه‌ى، هه‌ندێك چاوه‌ڕوانییان كرد چه‌ند فڕۆكه‌یه‌كى بۆ راوكردنى فڕۆكه‌كه هه‌ستان به‌ڵام بینییان منیر سات دواى سات نزم ده‌بێته‌وه‌و ده‌یه‌وێت بنیشێته‌وه، دواى ته‌قاندنى گوله به‌سه‌ر فڕۆكه‌كه‌دا فه‌رمان گه‌یشت كه رێگه به نیشتنه‌وه‌ى بدرێت.\nبه‌م جۆره ئیسرائیل سه‌ركه‌وتووبوو له فڕاندنى یه‌كێك له فڕۆكه‌كانى عه‌ره‌ب، له شه‌ڕى ئۆكتۆبه‌ردا توانى زۆرێك له‌م فڕۆكانه بخاته خواره‌وه، دواى ئه‌وه‌ى فڕۆكه فڕێندراوه‌كه‌یان هه‌ڵوه‌شاند و زۆربه‌ى نهێنییه‌كانیان زانى.\nمنیر له‌گه‌ڵ خێزانه‌كه‌ى له ئیسرائیل ژیان، تا له ساڵى 1998 مرد، ئیسرائیل نازناوى "پاڵه‌وانى ئاسمان"ى پێبه‌خشى، له دادگاكانى عێراق به نا ئاماده‌یى سزاى له‌سێداره‌دانى به ده‌رچووبه تۆمه‌تى "خیانه‌تى گه‌وره"، له‌نێوان نازناوى "خائین" و "پاڵه‌وان"، رۆفا فڕۆكه‌یه‌كى میك 21ى وه‌ك دیارییه‌كى زێڕین پێشكه‌ش به ئیسرائیل كرد.


27/09/2021 1165 جار خوێندراوه‌ته‌وه\nجێگری سەرۆكی حكومەتی هەرێمی كوردستان دڵنیایی دەدات دابەشكردنی موچە بەبێ لێبڕین و ڕایدەگەیەنێت، ڕێككەوتنی هەرێم و بەغدا لەسەر ناردنی 200 ملیارەكە تا پرۆژە بودجەی ساڵی 2022 بەردەوام دەبێت و دەشڵیت لە بودجەی ساڵی نوێدا دەبێت ڕێككەوتنیكی نوێ بكەین لەگەڵ بەغدا.\nلە وەڵامی ئەوەی موچە خۆران دڵنیانین دوای هەڵبژاردن موچە بەبێ لێبڕین بەردەوام دەبێت؟ قوباد تاڵەبانی، جێگری سەرۆكی حكومەتی هەرێمی كوردستان رایگەیاند: ئێمە ڕیككەوتنێكمان هەیە لەگەڵ حكومەتی فیدراڵی هیوادارین هەموولایەك پابەندبن بەو ڕێككەوتنەوە، ئێمە پابەندبووینوئینشااڵا عێراقیش پابەند دەبێت و بەردەوام دەبێت تا پرۆژە یاسای بودجەی ساڵی داهاتووە.\nموازەنەی ساڵی 2022ی عێراق، دیسان دانوستان و ڕێككەوتنێكی نوێی تری پێویستە، بۆیە ئێمە داوا دەكیەن باشترین نوێنەری خۆمان بنێرینە بەغدا تا لەوێوە دیفاع لە موچە و بودجەی كۆمەڵانی خەڵكی كوردستان بكات.


به‌پێى به‌دواداچونى هاوڵاتى، هه‌وڵێکى زۆر ده‌درێت له‌لایه‌ن وه‌زاره‌تى دارایى و ئابورییه‌وه مانگى داهاتوو پاره‌ى پێویست بێته به‌رده‌ستیان تا موچه‌و نیوێک بده‌نه فه‌رمانبه‌ران و مامۆستایان و خانه‌نشینان.\nهاوڵاتى، له دوو سه‌رچاوه‌ى جیاوازه‌وه ئه‌وه‌ى ده‌ستکه‌وتووه که 200 ملیار دینار له‌پاره‌ى مانگى پێشوو ماوه‌ته‌وه‌و له‌هه‌وڵدان ئه‌و بڕه بگه‌یه‌ننه 440 ملیارو 500 ملیۆن دینار تا به‌شى موچه و نیوێکى ته‌واو بکات.\nرێباز حه‌ملان وه‌زیرى دارایى له‌رۆژى 8ى ئازار له‌کاتى بریاردان له‌سه‌ر لابردنى پاشه‌که‌وتى موچه باسى له‌وه‌کرد که بۆ موچه‌ى ته‌واو له یه‌ک مانگدا بڕى 881 ملیار دیناریان پێویسته.\nبه‌پێ ڕێککه‌وتنى نێوان هه‌رێم و به‌غدا عێراق مانگانه 453 ملیار دینار بۆ موچه‌ى فه‌رمانبه‌ران و 68 ملیار بۆ موچه‌ى پێشمه‌رگه ره‌وانه بکات، به‌ڵام تا ئێستا موچه‌که‌ى پێشمه‌رگه نه‌نێردراوه.\nحکومه‌تى هه‌رێم له‌رێگه‌ى سامانه سروشتییه‌کانه‌وه رۆژانه 460 هه‌زار به‌رمیل نه‌وت هه‌نارده ده‌کات له‌رێگه‌ى بۆرییه‌وه که بۆ مانگێک داهاته‌که‌ى ده‌گاته نزیکه‌ى 680 ملیۆن دۆلار داهاتى ناوخۆش زیاتره له 130 ملیۆن دۆلار.


ژماره‌ی مسوڵمانانی (میلانۆ) گه‌یشت به سه‌دهه‌زار كه‌س\nموضوع: ژماره‌ی مسوڵمانانی (میلانۆ) گه‌یشت به سه‌دهه‌زار كه‌س\nله توێژینه‌وه‌یه‌كی نوێی ئیتاڵیدا, ده‌ركه‌وت كه‌وا ژماره‌ی مسوڵمانانی شاری میلانۆی ئیتاڵیا گه‌یشتووه به سه‌دهه‌زار كه‌س! واته دووئه‌وه‌نده‌ی ساڵی 2005, هه‌ر له توێژینه‌وه‌كه‌شدا هاتووه كه‌وا پێنجهه‌زاریان هه‌ر له‌م ماوانه‌ی پێشوو مسوڵمان بوونه! ئه‌مه‌ش له كاتێكدایه كه‌وا له سه‌رژمێری دانیشتوانی شاری میلانۆ ده‌ركه‌وتووه كه‌وا ژماره‌ی دانیشتوانی له ملیۆنێك كه‌متره!\n(سیلیفیا مووكی) لێكۆڵه‌ری یاریده‌ده‌ر له كولێژی توێژینه‌وه بالێكان له شاری (بافیا) له باكووری ئیتاڵیا له كۆنگره‌یه‌كدا كه كۆلێژه‌كه دوێنێ چوارشه‌ممه ڕێكی خستبوو ئه‌م توێژینه‌وه‌ی خسته ڕوو, هۆكاری زۆربوونی ژماره‌ی مسولمانانیشی بۆ ئه‌وه گه‌ڕانده‌وه, كه له‌به‌ر نه‌بوونی شوێنی تایبه‌ت بۆ نوێژو به‌ندایه‌تییه‌كان مسوڵمانانی ناچار كردووه كه نوێژه‌كانیان بخه‌نه سه‌ر جاده‌و شۆسته‌كان و كۆلێنه‌كانه‌وه, ئه‌مه‌ش بووه‌ته هۆكاری ئاشناكردنی زیاتری ئیسلام به خه‌ڵكی شاری میلانۆ!!\nالموضوع الأصلي : ژماره‌ی مسوڵمانانی (میلانۆ) گه‌یشت به سه‌دهه‌زار كه‌س // المصدر : منتدياتحلبجةنت // الكاتب: كوردستان\nژماره‌ی مسوڵمانانی (میلانۆ) گه‌یشت به سه‌دهه‌زار كه‌س , ژماره‌ی مسوڵمانانی (میلانۆ) گه‌یشت به سه‌دهه‌زار كه‌س , ژماره‌ی مسوڵمانانی (میلانۆ) گه‌یشت به سه‌دهه‌زار كه‌س , ژماره‌ی مسوڵمانانی (میلانۆ) گه‌یشت به سه‌دهه‌زار كه‌س , ژماره‌ی مسوڵمانانی (میلانۆ) گه‌یشت به سه‌دهه‌زار كه‌س , ژماره‌ی مسوڵمانانی (میلانۆ) گه‌یشت به سه‌دهه‌زار كه‌س\nإذا وجدت وصلات لاتعمل في الموضوع او أن الموضوع [ ژماره‌ی مسوڵمانانی (میلانۆ) گه‌یشت به سه‌دهه‌زار كه‌س ] مخالف ,, من فضلك راسل الإدارة من هنا


NRT TV | عێراق | ماوەی تۆمارکردنی هاوپەیمانێتی و کاندیدەکانی هەڵبژاردنەکەی عێراق درێژکرایەوە\nئەمڕۆ پێنجشەممە، ئەنجومەنی کۆمسیارانی کۆمسیۆنی باڵای سەربەخۆی هەڵبژاردنەکانی عێراق راگەیەنراوكی لەبارەی ماوەی تۆمارکردنی هاوپەیمانیێتی و کاندیدەکان بڵاوکردەوە، ئاماژەی بەوەداوە، لە ١٣ی ئەم مانگەدا کۆبوونەوەیەك ئەنجامدراوە و تیایدا داوای درێژکردنەوەی ماوەی هاوپەیمانییە سایسیەکان و کاندیدەکان کراوە.\nئەوەشی خستووەتەڕوو، بەهۆی گرفتی تەکنیکی و کارگێڕییەوە نەتوانراوە لیستی ناوی کاندیدەکان و هاوپەیمانیەتەکان تەواوبکرێت، کە قەدەغەی هاتوچۆی نیمچەیی و هەمیشەیی رێگربووە لە تەواوکردنی ناوی کاندیدەکان.\nئاشکراشیکردووە، ئەنجومەنی کۆمسیاران لەژێر رۆشنایی بڕیاری ژمارە (١)ی ٢٥ی شوباتی ئەمساڵدا؛ کە بۆ ماوەی تۆماری هاوپەیمانییە سیاسی و کاندیدەکان دیاریکراوە، بڕیاردراوە تاوەکو یەکی ئایاری داهاتوو ماوەکە درێژبکرێتەوە، راشیگەیاندووە، بەڵام ماوەی نوێکردنەوەی کارتی دەنگدەران درێژناکرێتەوە.\nئەمەش لەکاتێکدایە، لەناوەڕاستی مانگی رابردوو، کۆمسیۆنی باڵای سەربەخۆی هەڵبژاردنەکانی عێراق ئاشکرایکرد، تا ئێستا ٢٣٨ حزب و ٢٩ هاوپەیمانێتی مۆڵەتی بەشداریکردنی هەڵبژاردنی پێشوەختەی عێراقیان پێدراوە.\nبڕیاروایە لە رۆژی دەیەمی تشرینی یەکەمی ئەمساڵدا، هەڵبژاردنی پێشوەختەی ئەنجومەنی نوێنەرانی عێراق بەڕێوەبچێت، كە بڕیاربوو لە ٦ی حوزەیرانی ئەمساڵدا ئەنجامبدرێت، بەڵام حكومەتی عێراق بە هۆكاری تەواونەبوونی ئامادەكارییە پێویستەكان بۆ هەڵبژاردن، كاتەكەی دواخست.


https://1baiser.com ئێران له نێوان بۆینباخه‌كه‌ی زه‌ریف و یاشماخه‌كه‌ی سوله‌یمانیدا |\nHome بیروڕا ئێران له نێوان بۆینباخه‌كه‌ی زه‌ریف و یاشماخه‌كه‌ی سوله‌یمانیدا\non: كانونی یه‌كه‌م 12, 2016 In: بیروڕاNo Comments\nئێران و توركیا دوو دراوسێی ئێمه‌ن كه هه‌ردووكیان خولیای زیندووكردنه‌وه‌ی ئیمپڕاتۆره كۆنه‌كانی خۆیان له زهنياندا جموجۆڵ ده‌كات و وه‌ك خوێن به ده‌ماره‌كانیاندا دێت و ده‌چێت.\nتوركیا به ئاشكرا میراتگریی عوسمانییه‌كانه و ئێرانیش نه‌وه‌ی ساسانی و سه‌فه‌وی و ئه‌وانی دیكه‌ی ئێرانه. به‌ڵام هه‌ردووكیان به دوو فۆرمی نوێ و جیاواز ئیمپڕاتۆره‌كانیان زیندوو ده‌كه‌نه‌وه.\nململانێی ئێران و توركیا واتا شانه‌خشه‌ی شیعه و سوننه. ئێران تاكه ڕابه‌ری بێڕكابه‌ری هه‌موو شیعه‌ی جیهانه و ئاڵاهه‌ڵگری ئه‌و مه‌یدانه‌یه. به‌ڵام توركیا نه‌ك یه‌كه‌می گۆڕه‌پانه‌كه نییه، به‌ڵكو له‌ناو سوننه‌ی ده‌رودراوسێیدا ڕكابه‌ری زۆری هه‌یه و سوننه‌یش به گشتی ئه‌مڕۆ به‌ره‌یه‌كی دۆڕاوه له ته‌واوی جیهاندا، ئه‌مه‌ش ڕاستییه‌كه و شاردنه‌وه‌ی له گێلێتی زیاتر نییه.\nته‌نانه‌ت توركیا په‌له‌قاژه به سیاسه‌ت و هه‌نگاوه‌كاییه‌وه دیاره نه‌ك پێشكه‌وتن و شادمانی. به‌ڵام به پێچه‌وانه‌وه ئێران و شیعه به گشتی به‌خت زیاتر یاوه‌ریانه و ڕۆژانه په‌لوپۆ ده‌هاوێژن و گه‌شه‌ی سوڵته‌یان به ئاشكرا دیاره، به‌ڵام گه‌شه‌ی مه‌زهه‌ب و به‌شیعه‌كردنیان زۆر سه‌ركه‌وتوو نییه.\nئێران و یاریی دووئاڕاسته\nئێران وه‌ك قرژاڵ ئێستا به دوو ئاڕاسته‌دا ده‌ڕوات و یاری ده‌كات. له لایه‌كه‌وه حكوومه‌تی میانڕه‌و و ڕیفۆرمخوازان ده‌ستیان گرتووه به بۆینباخه‌كه‌ی محه‌مه‌د جه‌واد زه‌ریف و له‌ژێر عه‌مامه‌كه‌ی حه‌سه‌ن ڕۆحانییه‌وه ئیلهام وه‌رده‌گرن و دیوی ده‌ره‌وه‌ی سیمای ئێران جوان ده‌كه‌ن و به‌رنامه‌ی كرانه‌وه‌ی ئێران به ڕووی جیهاندا پیاده ده‌كه‌ن.\nباڵێكی تریش كه باڵی به‌هێز و ده‌سه‌ڵاتداری یه‌كه‌من، له په‌نای یاشماخه سه‌ربازی و به‌رگه ئه‌رته‌شییه‌كانی ژه‌نه‌ڕاڵ قاسم سوله‌یمانی و به ڕێنمایی ڕابه‌ری وڵاته‌كه‌یان (عه‌لی خامنه‌یی) سه‌رقاڵی پێشڕه‌وی و دورخستنه‌وه‌ی نه‌یاره‌كانیانن.\nزه‌ریف كه وه‌زیری ده‌ره‌وه‌ی ئێرانه دیبلۆماتكارێكی ئێجگار سه‌ركه‌وتووه و پیاوێكی زۆر هۆشمه‌نده و وه‌ك ده‌ڵێن (نه‌رمه‌بڕه‌ی جه‌رگه‌بڕه)یه، به لێهاتوویی خۆی توانی به‌سته‌ڵكی ئه‌ستووری چه‌ندساڵه‌ی نێوان ئێران و ئه‌مه‌ریكا و خۆرئاوا به گشتی بتوێنێته‌وه و پردێكی دیپلۆماسییانه‌ی به‌ستووه و ئێستا هه‌ردوو لا دێن و ده‌چن. ئه‌م كه‌سایه‌تییه سیاسییه لێزانه ئێرانی له گۆشه‌گیری ده‌رهێنا و خستییه‌وه به‌رچاوی جیهان و باری ئابووری و دارایی وڵاته‌كه‌ی خۆی گه‌شانده‌وه و فریای ئه‌وه كه‌وت ژێرخان و سه‌رخانی داته‌پیوی ئێران بونیاد بنێته‌وه.\nقاسم سوله‌یمانی، فه‌رمانده دلێر و گیانبه‌خش و خۆبه‌خشه‌كه‌ی ئێران و تاكه هیوای عه‌لی خامنه‌ییه كه ئه‌مڕۆ ناوی دێت و ده‌چێت. سوله‌یمانی به به‌رگێكی سه‌ربازیی زۆر ساده و به ئیراده‌یه‌كی به‌هێزه‌وه بووه‌ته مۆته‌كه‌ی نه‌یار و ناحه‌زانی. ته‌نانه‌ت ئه‌مه‌ریكا ناتوانێت ئه‌و نه‌خوێنێته‌وه.\nسوله‌یمانی ڕۆژێك له عێراقه، ڕۆژێك له سوریا، ڕۆژێك له یه‌مه‌ن و له هه‌رشوێنێك شیعه‌كان ئه‌ویان پێویست بێت ئه‌و له‌وێیه.\nئێران ئێستا دوو جه‌مسه‌ری گرتووه‌ته به‌ر و به هه‌ردوو باردا سیاسه‌ت و هه‌نگاوی خۆی ده‌هاوێت. به‌ڵام له به‌رانبه‌ری ئێران و شیعه‌كاندا نێوماڵی سوننه زۆر شپرز و گه‌لێكی بێخاوه‌ن و سه‌رزه‌مینێكی په‌رت و خه‌ڵكانێكی په‌ژمووده‌ن. ئه‌مه‌ش هه‌لێكی له‌باره بۆ نه‌یاره سه‌رسه‌خته‌كه‌یان كه شیعه‌یه و ئه‌وانیش باش هه‌له‌كه‌یان قۆستووه‌ته‌وه و خه‌ریكن به ته‌واوی سوننه قووت ده‌ده‌ن.\nئێران شه‌ڕی ده‌ریای سپیی ناوه‌ڕاست ده‌كات\nپێشتر ئه‌وه‌م نووسیبوو كه به‌غدا دڵی دووه‌م و دیمه‌شقیش دڵی سێیه‌می نه‌خشه‌ی جوگرافیای ئێرانه. ئێران به جۆرێك له جۆره‌كان گه‌مارۆی چه‌قی سوننه‌ی داوه و كه‌نداوی عه‌ره‌بیی خستووه‌ته ژێر هه‌ژموونى خۆیه‌وه. له سه‌رێكه‌وه گه‌یشته یه‌مه‌ن و ته‌نگی به سعوودیه هه‌ڵچنی، له لایه‌كی دیكه‌وه قاچی خۆی له به‌حرێن چه‌سپاندووه و چووه‌ته ناو دڵی كه‌نداوی عه‌ره‌بییه‌وه، له‌و لایه‌شه‌وه پێیه‌كی له لوبنان داكوتاوه و نه‌ك هه‌ر سعوودییه، به‌ڵكو ترسی خستووه‌ته سه‌ر ئیسرائیلیش، جووله‌كه ئه‌وه‌نده‌ی له حزبوڵڵا ده‌ترسێت نیو ئه‌وه‌نده له هه‌موو عه‌ره‌ب مه‌ترسیی نییه.\nعێراق و سوریا ئه‌و دوو خوانه ده‌وڵه‌مه‌نده و گرنگه بوون، كه وه‌ك شرۆڤه‌كان ده‌ڵێن هه‌ڵه‌ی ئه‌مه‌ریكا و عه‌ره‌ب به ئێرانی به‌خشیین. ئێران له‌وه‌دا نه‌ماوه باسی كاریگه‌ریی له عێراق و سوریا بكه‌ین، به‌ڵكو ئه‌و خاوه‌نی ڕاسته‌قینه‌ی هه‌ردووكیانه و ئێستا قسه‌ی یه‌كه‌م و یه‌كلاكه‌ره‌وه لای ئه‌وه.\nداعش ئه‌و پاساوه بوو نفووزی ئێرانی له عێراق زياتر كرد، خودی داعشيش ماڵی سوننه‌ی كاول كرد، فه‌للوجه و ڕوومادی و موسڵ قه‌ڵا گه‌وره‌كانی سوننه بوون، به‌ڵام داعش ئه‌وانی داغان كرد و كه‌رامه‌ت و بوون و هه‌یمه‌نه‌یانی خسته ژێر شیعه‌كان، هه‌ر له جه‌له‌ولا تا فه‌للوجه و ڕوومادی و موسڵی خاپوور كرد و به ته‌واوی سوننه‌ی زه‌بوون كرد و شیعه‌ی كرده باڵاده‌ست.\nئێستا حه‌شدی شه‌عبی، كه كوڕی هیوابه‌خشی ئێران و عێراقه هه‌ڕه‌شه‌ی چوونه ناو سوریا و لێدانی داعش و ئۆپۆزسیۆنی چه‌كداری سوریا ده‌كات و ده‌یانه‌وێت خاكی سوریا ببه‌ستنه‌وه به عێراقه‌وه.\nئێران زۆی پێویستی به‌وه‌یه بگاته سه‌ر ده‌ریای سپیی ناوه‌ڕاست. نزیكترین و ئاسانترین ڕێگه‌یش بۆ ئێران ئه‌وه‌یه عێراق و سوریا ببڕێت و خۆی بگه‌یه‌نێته كه‌ناره‌كانی ده‌ریای سپیی ناوه‌ڕاست. ئێران كه شیعه‌ی گه‌یانده ئه‌وێ هه‌ر سێ سنووره‌كه‌ی به‌سته‌وه به یه‌كه‌وه، ئیتر بۆ خۆی ترانزێت ده‌كات له تارانه‌وه بۆ ناو ده‌ریای سپیی ناوه‌ڕاست و له‌وێشه‌وه زووتر خۆی ده‌گه‌یه‌نێته ئه‌ورووپا.\nكه‌وایه ئێستا ئێران زۆر لێزانانه یاری ده‌كات و به عه‌قڵه كراوه‌كه‌ی زه‌ریفه‌وه خۆی گه‌یاندووه‌ته خۆرئاوا و له‌گه‌ڵ ئه‌مه‌ریكایش كه پێشتر پێیان ده‌گوت شه‌یتانی گه‌وره ئاشت بوو‌نه‌وه و باری ئابووریی داته‌پیویان هه‌ستانده‌وه.\nله قۆڵێكی تریشه‌وه هه‌ژموونی شیعه‌یان گه‌یانده وڵاتان و كه‌نداوی عه‌ره‌بی و گه‌مارۆی قه‌ڵای سوننه‌یان داوه و ڕۆژ به ڕۆژیش جێپێ به‌هێز ده‌كه‌ن. له‌ناو عێراقیشه‌وه به‌ربه‌ستی سوننه‌كان به‌ته‌واوی لاواز بوو. له‌ولایشه‌وه سه‌رقاڵی تێكشكاندنی نه‌یارانی به‌شار ئه‌سه‌دی پیاوی خۆیانن و ده‌یانه‌وێت كاروانه‌كانیان بگه‌یه‌ننه سه‌ر ده‌ریا و ده‌رگایه‌كی گه‌وره‌ی ئابووری له خۆیان بكه‌نه‌وه. بۆیه ده‌كرێت بڵێین: ئێستا ئێران به‌هێزتره له سه‌رده‌می ئیمپڕاتۆری ساسانی و ده‌سه‌ڵات و قه‌ڵه‌مڕه‌وی له‌و كاته‌یش زیاتر و به‌هێزتره. به‌ڵام له به‌رانبه‌ردا توركیا وا نییه و زۆریش لاوازتره له‌وكات.\nئه‌وه‌ی ماوه‌ته‌وه لێره‌دا ته‌نیا سوننه ماڵوێران بووه به ده‌ستی دۆستی نه‌زان و دوژمنی دڵڕه‌قه‌وه و په‌رته‌وازه‌یی خۆیان و خه‌مساردیی سعوودییه و كێبڕكێی سعوودییه و توركیا و وڵاتانی سوننه ئه‌وانی خسته تونێلێكی تاریكی بێئامانج و بێئه‌نجامه‌وه.\nنیشتەجێی جیهانی خەیاڵ.. گفتوگۆ لەگەڵ ئورسولا لى گوین


چوار سەدە حوكمڕانیی جیهان – پەڕە 3 – Knwe.org\nسەرەکی » راپۆرت » چوار سەدە حوكمڕانیی جیهانپەڕە 3\nچوار سەدە حوكمڕانیی جیهان\nزەقورەی عەكەركوف، شوێنەوارێكی مێژوویی گرنگە لە عیراق پێش زایین دروستكراوە و 15 كیلۆمەتر لە خۆرئاوای بەغداوە دوورە و دەكەوێتە ناوچەی ئەبو غرێب.\nیەكێكە لەو شوێنەوارانەی تا ئەمڕۆ ماوەتەوە و ناوچەكەش لەكاتی خۆیدا پایتەختی ئیمپراتۆری كیشییەكان بووە كە بۆ ماوەی چوار سەدە و نیو حوكمڕانیی جیهانی كردووە، ناوەكەشی لە پادشای كیشییەكان (كوری كالزوی یەك)ەوە هاتووە، ئەوەی لە شارستانیی كیشییەكانیش ماوەتەوە بۆ ئەمڕۆ، پاشماوەی زەقورەیەكە كە یەكێكە لە پەرستگا سەرەكییەكانی ئەو ئیمپراتۆرییە و لە سەردەمی خۆیدا شورایەكی زۆر زەبەلاح چواردەوری گرتبوو، لە پشت شوراكەشەوە لە بەری خۆرهەڵاتی زەقورەكە، دەریاچەیەك هەبووە.\nلەژێر خاك و خۆڵی ئێستای ناوچەكە، زۆرێك لە نهێنی شاردراوە هەن كە هیچ شوێنەوار ناسێك پەی پێنەبردوون.\nزەقورەی عەكەركوف، تا ئەمڕۆ بە گەورەترین تاوەرەكان دادەنرێت، بەو پێیەی بەرزییەكەی دەگاتە 57 مەتر و بنكەیەكی شێوە چوارگۆشەی هەیە، دەوترێت بەرزییەكەی 70 مەتر بووە و بەسێ رێڕەوی پلیكانە پێدا سەركەوتوون.\nزەقورەی «عەكەركوف» كە تائێستاش شوێنەوارەكەی ماوەتەوە، یەكێكە لە نمونە دەركەوتووەكانی پەرەسەندنی هونەری تەلارسازیی زەقورەی میزۆپۆتامیا، پەرستگا و زەقورەكە لە ناوەڕاستی هەزارەی دووەمی پێش زایین دروستكراوە. زۆرێك لە گەڕیدە خۆرئاواییەكان پێیانوایە، پاشماوەی تاوەری بەناوبانگی بابلە.\nكۆمەڵگە پیرۆزەكە لە سەردەمی نەوەی كیشیدا بووە، دوای ئەوەی دەستی بەسەر ئیمپراتۆری بابلیدا گرتووە لە سەردەمی خۆرئاوابوونی نەوەی (حەموڕابی).\nلەسەرەتاوە ئیمپراتۆری حیسی لە ساڵی 1530ی پێش زایین، دەستی گرت بەسەر بابلدا و دەستپێكی كارەكانیشی تێكدانی زۆرێك لە شوێنەوارە شارستانییەكان بوو، لەو دەمەدا نەتەوە كیشییەكان ئەو پشێوی و ئاڵۆزییە سەربازییەیان قۆستەوە و هێرشێكی فراوانیان دەستپێكرد كە بەرەو كۆنترۆڵكردنی بابل و دەركردنی حیسییەكان لە شارەكەدا بردنی.\nكیشییەكان كە لە نەتەوە ئارامییەكانەوە نزیكن، لەڕووی بیروباوەڕەوە لە ئایینە بابلییەكانەوە نزیكن، لە مامەڵەی رەسیمی خۆیاندا زمانی بابلییان بەكارهێناوە و شاری بابلیشیان لە سەرەتاوە كردبووە پایتەختی خۆیان، بەڵام دواتر پایتەخێكی نوێیان بۆ خۆیان دروستكرد و ناویان لێنا (دور-كوریكالزو) لەو شوێنەی كە لە ئێستادا بە (عەكركوف) ناودەبرێت لە نزیك بەغدا.\nشوێنەواری زەقورەی (عەكەركوف) لەئێستادا 57 مەتر بەرزە و بە گڵ- گەچ دروستكراوە و لەلایەن بەڕێوەبەرایەتی شوێنەواری عیراقی نۆژەنكراوەتەوە، هۆڵەكەشی بە خشتی سورەوەكراو داپۆشرا، ئەمەش هەمان شێوازی بەكارهاتووە لە زەقورەی «ئور». سەركەوتن بە زەقورەكەدا لەڕێی پلیكانەیەكی سەرەكییە لە ناوەڕاستەوە، وێڕای دوو رێڕەوی تری لاتەنیشت.\nدوو رێڕەوەكانی لاتەنیشت بە هەردوو لای چەپ و راستی دیواری زەقورەكەدا سەردەكەون، پاشان ئاو لە هەردوو سوچی زەقورەكە دەدەنەوە، دواتر بە یەكەوە لەگەڵ پلیكانەی سەرەكی و ناوەڕاستدا یەكدەگرن.\nپلیكانەكان بە خشتی سورەوەكراو دروستكراون و بە بەماددەی قیریش نێوەندەكانیان پڕكراوەتەوە تا یەكبگرن، پارچەكانی ناوەند مۆری پادشا (كوریكالزۆ)ی دووەمیان لەسەر هەڵكەندراوە كە لەنێوان ساڵانی 1324-1345ی پێش زایین حوكمڕانی میزۆپۆتامیا بوو.\nلە بنەڕەتدا پەرستگایەكی بچوك بە لاتەنیشتی پلیكانەكەدا دروستكراوە و سێ پەرستگای تر لە نزیك زەقورەكە دروستكراون بۆ پەرستی خواوەند (ئەنلیل) و (نینلیل)ی هاوسەری، سێیەم پەرستگاش بۆ پەرستی خوداوەندی جەنگ (نینۆرتا)تەرخانكراوە.


ئاژانسی ده نگو باسی کوردستان: تصاویر جنایتکارانی که مرتکب جنایتهای هولناک و باور نکردنی شده اند در تاریخ بشریت.\nیکی با نام مذهب و دین به قدرت رسیده است و دیگری بانام سکولار و لایک یا لامذهب یا بانام کمونیست و یا تحت عنوان دیکتاتوری پرولتاریا به قدرت رسیده اند و بانام زحمتکشان و کارگران قدرت را بدست گرفته اند اما در نهایت بزرگترین دشمن بشریت و بخصوص کارگران و زحمتکشان از آب در آمده اند و جان هزاران و میلیونها کارگر معترض به وضع موجود را تحت عناوین گوناگون یا اعدام نموده اند و یا به تاریکخانهای دیکتاتورها گرفتار شده اند و جان خود را از دست داده اند بدست این جانیان خونخوار\nاینها به علاوه مرتکب جنایت علیه انسانیت مرتکب کشتار همگانی و جینوساید علیه ملیتهای دیگر شده اند و در صدد نابودی ملیتهای دیگر بوده اند برای مثال اکر تاریخ خونبار کردستان و کردها را موردبررسی قرار بدهیم در ترکیه در ایران و در عراق و در کشورهای که خاک کردستان را به اشغال خود در آورده اند دست به یک تحقیقات بیطرفانه و حقوقی بزنیم در باره این ملت بخوبی جای دست جنایتکاران مثل کامال اتاتورک خمینی و جنایتکاران رژیم جنون اسلامی در ایران و رضا خان و فرزندش محمد رضا شاه و صدام حسین و حافظ اسد و فرزندش دیده میشود که چطوری به طور بیرحمانه ای جان هزاران کرد را گرفته اند و یا در شکنجه گاهای این جنایتکاران از بین رفته اند و یا به چوخه های دار سپرده شده اند جوانان کرد بدست دیکتاتورهای خونآشام\nاز این هم بگذریم این دیکتاورها جان هزاران مدافع حقوق انسانی و فعال مدنی و آزادیخواه را گرفته اند جواب مخالفینشان با چماغ و کشتار و حکم اعدام و گرفتن جان نظرات مخالف و سرکوب ازادی بیان و آزادی مطبوعات بوده است بلکه به این جنایتهای هولناکشان بس نکرده اند و رفته اند بعضی از متعرضین و مخالفین را تحت عنوان جاسوس بیگانه و ضدیت با امنیت ملی و محاربه با خدا یعنی مخالفان تیر و کمان رادر دست گرفته اند با خدای کاذب و خیالی در حال جنگ بوده اند که توسط نمایندگان خدای خیالی دستگیر شده اند و حتی با این حیله گری بس نکرده اند بلکه مخالفین را قاتل معرفی نموده اند برای اینکه ملت از راز و رمز دیکتاتورهای خونخوار در بیخبری کامل بر سر به برند و دیکتاتورها همچنان تحت عناوین مختلف در صدد نابودی آزاد اندیشان و آزادیخواهان باشند دست به تبلیغاتهای کاذب و فریبنده و دروغین برای فریب افکار عمومی دست زده اند\nدر آلمان هیتلر که یک بیمار روانی بود دست به کشتار یهودیان زد و نزدیک به 6 میلیون انسان از زن و کودک و خردسال را قتلعام و در کورهای آتش زنده زنده سوزانده شدند گناه این انسانها فقط و فقط این بود که یهودی بودند جینوساید علیه ملت یهود در تاریخ ثبت شده است و فراموش نخواهند شد.\nیهودیان بعد از هیتلر باز در امان نبودند بلکه در کشورهای همچون ایران عراق و سوریه مجبور شدند که دیار و خاک خویش را ترک کنند و کوچ اجباری کنند و به سرزمین بنی اسرائیل بروند که امروز قدرتی در این سرزمین ایجاد شده است که اجازه نمیدهد باردیگر هیچ بیمار روانی این ملت را تهدید بکند آن هم دولت و ملت قدرتمند اسرائیل میباشد با ارتشی نیرومند و پرتوان مجهز هستند.\nهمه چیز با اتحاد و همبستگی میسر است من هم روی قلمم به مسئولین و رهبران احزاب کرد میباشد که باید همچون ملت یهود دست در دست یکدیگر قرار بدهند و با هم با هر عقیده و باروی که دارند با هم متحد بشوند تا ما ملت کرد همچون ملتهای دیگر این کره خاکی دارای نیروی توانمند و قدرتمند خود بشود برای دفاع از کرامت و حیثیت ملت کرد که تا دیگر هیچ دشمنی و هیچ خونخواری نتواند به آسانی ملت کرد را تهدید بکند.\nبله ملت کرد همچون ملت یهود با جینوساید و کشتارهمگانی روبرو شده است در سال 1979 در ایران و یعنی سال 1357 بعد از انقلاب ضد سلطنتی ایران که خمینی ملتهای ایرانی را فریب داد و بر باریکه قدرت نشست و ایران را خونبار نمودند و هرچی کینه در قلب کثیفش داشت بر ملتهای ایرانی خالی نمودند و حمام خون را به راه انداختند در ایران در مورخ 28 مرداد 1358 رسما فتوا صادر نمودند که کردها را یهودی و کافر نامبرد و دستور قتلعام کردها را صادر نمودند و سیاد شیرازی موسوم به قاتل کردستان همراه با چند جنایتکار دیگر همچون خلخالی جنایتکار موسوم به قصاب کردستان به کردستان فرستاد برای اجرای حکم ضد انسانی قتلعام کردها در ایران و خلخالی همراه با سیاد شیرازی دست به قتلعام کردها زدند در کردستان که به هزاران کرد یا در صحراها تیرباران شدند و یا به زندانهای مخوف جنون اسلامی منتقل شدند.\nدر عراق صدام حسین در سال 1988 تی یک دستورات قرآنی بانام آیه الانفال دستور داد که یک شهر را بطور کلی نابود کند و در یک روز نزدیک به 6000 انسان از کودک شیرخوار تا انسانهای 60 تا 80 ساله را با گازهای میکروبی و شیمیای بمباران نموند و قتلعام نمودند.\nو در همین رابطه بر اساس آیه های قرآن 182000 هزار کرد را سر به نیست نمود و دختران و زنان جوان کرد به شیخ های حوزه خلیج فارس و شیخهای دیگر عرب نشین هدیه داد تحت عنوان کافر و بی دین این کار برای نابودی یک ملت انجام دادند.\nو در ترکیه وضع از این وحشتناکتر بود و نزدیک به 30 میلیون کرد در ترکیه زندگی میکنند تا بحال با چندین کشتار دستجمعی در آن کشور روبروشده اند و این کشور منکر وجود 30 میلیون کرد بوده است و اجازه تکلم با زبان مادری برای کردها منع نموده بودند سردمداران نژادپرست ترک.\nبر این اساس از تمامی کردها بخصوص سیاستمداران کرد درخواست میکنم بجای اینکه در برابر یکدیگر سنگر بگیرند بروند گذری سریع به تاریخ خونبار کردها بکنند و همه با هم متحد بشوند و میدان برای دشمن خالی نکنند که در صدد نابودی این ملت ستمدیده میباشد دشمنان ملت کرد و دشمنان خیلی حیله گر و مکار هستند و از راه های گوناگون سواستفاده میکنند برای ضربه زدن به جنبشهای آزادیخواهانه ملت کرد اگر از راه اقتصادی و مادی باشد و یا نظامی و از همه راها وارد میشوند و بر این اساس است باید ملت کرد خیلی هشیار و بیدار باشند.\nدورد بر صلح و آزادی مرگ و نابود باد دیکتاورهای خون آشام زنده باد آزاد اندیشی و دموکراسی خواهی\nبا سپاس فراوان ساموئیل کرماشانی 26/8/2012\nئا: کاوه رۆژهه‌لات\nبێوگرافی ئه‌حزاب له مێژووی ئێران دا/ به‌شی یه‌که‌م\nحیزب بەو شێوازەی كە لە دونیای ئەمڕۆكە دا هەیە، بۆ یەكەم جار بناخەكەی لە سەردەمی مەشرووتییەت و بە شێوازی كومیتە و ئەنجومەن دامەزرا. ئەو كۆمیتانە لە سێ رێچكەی سەرەكی پێكدەهاتن: یەكەم خەتی چەپ كە خوازیاری گۆڕانكاری رادیكاڵ لە سیسته‌می دەسەڵات و كۆمەڵگا دابوو. ئەوانە زۆربەیان ئازەری بوون و بە هۆی پێوەندی لەگەڵ باكوو و هەروەها رووسیە كە لەكاتی شۆڕش دا بوو، چەپگەرایی تێیاندا پێش كەوتبوو. حیزبی "ئیجتماعیونی عامیون" یەكەمین پارتی چەپ بوو كە دواتر ناوی بە پارتی سوسیال دیمۆكرات گۆڕدرا. ئەوانە لەگەڵ میللیگەراكان پێكەوە لایەنی ئازادیخواز و یان لیبەرالی مەجلیسی ئەو كاتەی ئێرانیان ساز دەكرد و هەم لە دژی شا و هەم لە دژی راستگەرا نەریتیەكان رادەوەستان. چەپەكان دواتر لقی كۆمۆنیستیان(فرقەی كمونیست) دامەزراند.\nلقی كۆمۆنیست، دوابەدوای هاتنە سەر دەسەڵاتی رەزاشا، بە توندی سەركوت كران. جیلێكی تر لە چەپەكان لە 1316 لە رێگای خواندەوانێكی ئێرانی كە لە ئەورووپا خوێندبووی و كتێبە ماركسیستەكان و كۆمۆنیستەكانی رووسیەی وەردەگێڕاوە، ساز بوو. ئەوان كە بە 53 كەس دەناسرێن لە لایەن دەوڵەتەوە گیران و دوابەدوای لاچوونی رەزا شا و ئازاد بوونیان لە ساڵی 1320 حیزبی توودەیان ساز كرد.\nحیزبی توودە لە مێژووی ئێراندا گەورەترین و بەكاریگەرترین حیزبی چەپ بووە. لەمەو بەدوا هەموو ئەو حیزبانەی كە رەنگی چەپیان هەیە، بە جۆرێك بە رێچكە و نەریتی حیزبی توودەوە بەسران و هەمان كێشەكانیشیان تێدا دوپات بۆتەوە. حیزبی توودە وەكوو دووهەم نەسلی چەپ لە ئێران زۆرتر لە فارسەكان پێكدەهات و چەند كێشەی سەرەكی هەبوو:\nیەكەم: حیزبی توودە بەرنامەیەكی ئەوتۆی بۆ گەلانی ئێران نەبوو. هەر بۆیەش ئەو توودەییانەی كە دەیانویست بە جۆرێك لە هەرێمی خۆشیان كاربكەن دواتر لەو حیزبە دابڕان. ئەگەر چی توودەییەكان لە رواڵەت دا دواتر باسی مافی گەلانیان كرد بەڵام ئەوە تەنیا لە نووسراوەكاندا مایەوە و فەرهەنگی ناوەندی سەردەست بەسەر ئەو حیزبەدا زاڵ بوو. لە راستیدا نەتەنیا توودە، بەڵكوو چەپ بەگشتی لە ئێران هیچكاتێك بەتەواوی لە ناسیۆنالیزمی ئێرانی دانەبڕا و زۆر جار بە ئاشكراش بە سووكایەتی كردن بە فەرهەنگی گەلانی تر هەرجۆرە داكۆكییەكی لە مافی فەرهەنگی و نەتەوەیی گەلانیان وەكوو پاشڤەڕووی بەناو كرد. لەقی دیمۆكراتی ئازەربایەجان و حیزبی دیمۆكراتی ئێران لە توودە دابرابوون.\nدووهەم: حیزبی توودە خۆی بە نوێنەری پاراستنی بەرژەوەندییەكانی سۆڤیەت لە ئێراندا دەبینی و ئیستراتیژی و كاری خۆی لە سەر ئەو بنەمایە دادەمەزراند. هەر بۆیەش لەو كاتانەدا كە سۆڤیەت و دەوڵەتی ئێران لێك نیزیك دەبوونەوە، لەو حیزبەدا قەیران ساز دەبوو. نزیك بوونی بەرژەوەندی خوازانەی سۆڤیەت لە چەپ لە ئێراندا و دۆستایەتی ئەو دەوڵەتە لەگەڵ شا بووە هۆی ئەوەی كە چەند جار لە توودەدا لەت بوون ساز ببێت. دەوڵەتی پەهلەوەی بە تاوانبار كردنی توودەییەكان بە جاسووسی بۆ سۆڤیەت زۆر بە توندی سەركوتی دەكردن. كۆماری ئێسلامیش دوا بە دوای دامەزرانی هەر بەم بیانۆوە هەموو سەرۆكەكانی توودەی خستە زیندان و ئەو پارتیەشی داخست.\nسێهەم: حیزبی توودە بە پێی تیۆری ماركسیستەكانی سۆڤیەتی خۆی بە نوێنەری چینی كرێكاری شاری دادەنا و لەو بوارەوە رێكخستنی دەكرد. توودەییەكان زۆرتر بە دوو چینی خوێندەوان و كرێكاری شارەكان بەرێكخستن ببوون. ئەگەر چی لەو بوارەشەوە سەركەوتووانە هەڵسووكەوتیان دەكرد بەڵام بە هۆی لە بەر چاو نەگرتنی راستینەكانی كۆمەڵگای ئێران و هەوڵ نەدان بۆ كاریگەر بوون لە سەر بەشی نەریتی كۆمەڵگاش، ئانتی پرۆپاگەندەكانی دەوڵەت و مەلاكان و میللیگەراكان لە دژی ئەوان لەسەر گەل كاریگەری دانا. توودە نەیتوانی زۆر بە بەرفراوانی لە ناو كۆمەڵگا ریشە داكوتێ و لە نەتیجەی هێرشی دەوڵەت تێكشكا.\nچوارەم: سەركردایەتی توودە زۆر بە ئیرادە هەڵسووكەوتی نەدەكرد و سەرەڕای ئەوەی كە بەشی چەكداری هەبوو، بەشێك لە ئەفسەرانی ئەرتەش سەر بە توودە بوون بەڵام لە كاتی كودەتای 1332 توودە ئەو هێزەی خۆی بەكار نەهێنا و زەربەی وێكەوت. توودەییەكان نەیانتوانی خۆیان و لایەنگرانیان و كۆمەڵگا لە بەرامەبەر هێرەشەكانیان دا بپارێزن.\nپێنجەم: كێشەی سەرەكی توودە لە رێبەرایەتی ئەو دابوو. رێبەرایەتی توودە فەرهەنگێكی پاوانخوازی و بەرچاو تەنگیان تێدا زاڵ بوو و لە ناو خۆی حیزب دا شەڕی دەسەڵات و یەكتر لە مەیدان بەدەر كردنیان بەڕێوە دەبرد. توودە خۆی وەك تەنیا حیزبی مەیدانی سیاسەتی چەپ لە ئێراندا دەدیت و دەیویست هەر رێكخستنێكی تر لەو مەیدانەدا وەدەر نێت. ئەو فەرهەنگە بەرچاو تەنگییەی حیزبی توودە و رێبەرایەتییەكەی، دواتر تێپەڕی هەموو ئەو حیزبانە بوو كە لە بەشی چەپ دا سیاسەتیان دەكرد و بە جۆرێك بە رێچكەی توودە دا دەرۆیشتن. لەت بوون، بەشێكی بەردەوامی حیزبە چەپەكان لە ئێراندایە كە لە فەرهەنگی توودەوە سەرچاوە دەگرێت.\nشەشەم: توودە حیزبێك بوو كە دەیویست بە هەر شێوازێك بێت، بگات بە دەسەڵات. یان لە ناو دەسەڵاتدا خۆی بە جێی بكات. هەربۆیەش زۆر جار بنەما ئایدیۆلۆژیكەكانی دەبوون بە فیدای پراگماتیزمێكی سیاسی و پێوەندییەكانیان نهێنی و ئاشكراكانیان لەگەڵ دەسەڵات. توودەییەكان دوابەدوای هاتنە سەر دەسەڵاتی كۆماری ئیسلامی بۆ ئەوەی كە هەلوێست نەگرتن و تێكۆشان نەكردن لە بەرامبەر پاوانخوازی، هێرشكاری و یەكدەست سازی ئیسلامێ توندڕەوە كان رەوا بكەن، دەستیان كرد بە ساز كردنی ئەو تیۆرییەی كە ئەو ئیسلامیانە هەڵقوڵاو لە كۆمەڵگان و لە قۆناخەكانی دواتر بەرەو سۆسیالیزم دەچن.\nئەوان هەروەها دروشمی دژەئەمپریالیستی توندڕەوەكانیان، وەكوو سەلماندنی تیۆرییەكەی خۆیان دەهێنایەوە. توودەییەكان هەموو ئەو لایەنانەی كە لەبەرامبەر رەوتی توندڕەویی لایەنگرانی ویلایەتی فەقیه خۆڕاگرییان دەكرد، وەكوو ئاژاوەچی و ماجەراجوو بەناویان دەكرد. سەركردەكانی توودە زۆر ئۆپۆرتۆنیستانە دەیانویست لەو ئاوە لێڵەی دوای شۆڕش ماسی بگرن و شوێنێك بۆخۆیان لە ناو دەسەڵات بكەنەوە. ئەوان خومەینییان وەك رێبەری راستەقینەی گەل بە هەموو لایەنە راست و چەپەكانیەوە دەناساند.\nحیزبی توودە دواتر بە تاوانی جاسووسی بۆ سۆڤیەت هەموو سەركردەكانی گیران و زۆربەیان تۆبەیان كرد. ئەوان گەڕانەوەی خۆیان لە رێبازی سۆسیالیزم راگەیاند و دانیان بە خەڵەت بوونی ئەم رێبازە دانا. "كیانووری" و "ئیحسانی تەبەری" لە رێوەبەرە بەناو بانگەكانی توودە بوون. مێژووی توودە سەرەڕای ئەو كێشانە كە بوونە هۆی تێكشكانی ئەو بزووتنەوەیە، خاوەن لایەنێكی خۆڕاگری و قارەمانێتیشە. دوابەدوای كودەتای 1332 بە دەیان كەس لە رێوەبەران و ئەندامان بەتایبەت ئەو كەسانەی كە سەر بە بەشی سەربازی حیزب بوون، یان ئیعدام كران و یا لە ژێر ئەشكەنجەی هۆڤانە گیانیان لە دەستدا. قارەمانێتی و خۆڕاگری كەسانێك لەوانە، بوو بە سیمبۆلی خۆڕاگری مرۆڤی ئێرانی لە بەرامبەر دەسەڵاتی شا. كەسانێكی وەكوو "خوسرەوی گولسورخی" و "خوسرەوی روزبێه" بە هەڵویستی قارەمانانەیان لە كاتی دادگایی كردن و ئیعدام دا، ئیرادەی بە هێزی مرۆڤی ئازادیخوازی ئێرانیان لە بەرامبەر دەسەڵاتدا نوێنەراتی كرد.\nنەسلی سیهەم لە چەپ لە ئێراندا لە ساڵانی دوایی 1340 دامەزرا. ئەوانە زۆربەی لە خوێندەوانی زانكۆكان بوون كە لە پرۆسەی مۆدێڕن كردنی ئێراندا دامەزرابوون و بەرفراوان كرابوون. ئەوانە لە ژێر كاریگەری شەپۆڵی چەپی جیهانی و بە رەخنە گرتن لە ئەمپریالیزمی سۆڤیەتی دەستیان بە كار كرد. ئەو خوێندەوانانە، توودەییەكانیان بە تیۆری بوونی زیاتر لە رادە و وابەستە بوون بە سۆڤیەت تاوانبار دەكرد و هەوڵیان دەدا تێكۆشانێكی پراكتیكی و نزیك بە روانگەی مائۆئیستی و كاسترۆئیستی بەڕێوە ببەن. ئەوانە لایەنگری شەڕی چریكی بوون.\nبەناوبانگترین حیزبی ئەم بەشە، "چریكەكانی فیدایی خەڵك" بوون. ئەوانە دەستیان بە زنجیرەیەك چالاكی لە دژی هێزە ئاسایشییەكانی دەوڵەت كرد. یەكەمین چالاكی چریكی ئەوان لە ساڵی 1349 لە هەرێمی گیلانی باكووری ئێران و لە بەرامبەر پایەگایەكی هێزەكانی ژاندەرمەری بە ناوی چالاكی "سیاهكەل" بوو كە ورەی لە هەموو لایەنەكان و تەنانەت لایەنە ئیسلامیەكاندا ساز كرد و هاندری ئەوانیش بوو كە چالاكی چەكداری لە بەرامبەر رژێمی پەهلەوی دەست پێبكەن. ئەگەر چی زەربەیان لە هێزەكانی دەوڵەت دا و توانییان رووحیە بدەن بە گەل و ئەفسانەی تێكنەشكانی هێزە ئاسایشییەكانی رژێمی پەهلەوی پووچەڵ بكەن بەڵام لە ئەنجامی كاردانەوە و ئۆپەراسیۆنی دەوڵەت دا زۆربەی سەركردایەتییەكەیان كوژرا و تەنیا چەند كەسێك لە رێبەرایەتیان توانی خۆی دەرباز بكات.\nلە سەركردەكانی فیداییانی خەڵك كە لە شەڕ لەگەڵ هێزە ئاسایشییەكانی رژێم گیانیان لە دەست دا دەتوانین "بیژەن جەزنی، حەمید ئەشرەف، خوسرەو روزبە، ئەمیر پەرویزپویان و هتد" ناو ببەین. گوشارەكانی دەوڵەت، قووڵ نەبوون لە ئایدیۆلۆژیدا و زاڵ بوونی رەنگی سیاسی و پراكتیكی تێكۆشان بەسەر بواری فیكری دا وای كرد كە بەر لە شۆڕش ئەم پارتە لەت ببێت. بە دوو لایەنی زۆرینە(اكثریت) كە خوازیاری بەردەوامی تێكۆشانی چریكی بوو و كەمینە(اقلیت) كە لایەنگری تێكۆشانی سیاسی بوو، دابەش ببێ. نەسلی سێهەمی چەپ بەر لە شۆڕش زۆر لاواز ببوو. لە لایەكی تر بە هۆی نزیك بوونی دروشمیانە و یۆتۆپیك لە بابەتەكان لە نرخاندنی راستینەی كۆمەڵگا، لایەنەكان و رووداوەكاندا بێ‌توانا مانەوە. ئەم هۆكارانە بووە هۆی ئەوەی كە دواتر زۆر بە ئاسانی فریوی دروشمی دژ بە ئەمپریالیزمی ئیسلامییەكان بخۆن، لە كات و شوێنی خۆیدا هەڵوێستی سیاسی و رێكخستنی نەگرن و ئیرادە نیشان نەدەن و لە لایەن لایەنگرانی ویلایەتی فەقیهەوە لە مەیدان بەدەر بكرێن.\nئەو بەشەی لە چەپەكان و بەتایبەت لە چریكەكان كە لایەنگری ئەوە بوو كە بە هۆی دژایەتی كردنی ئیسلامییەكان پێویستە پشتگیری ئەوان بكەن، هەموویان لە لایەن هێزە ئیسلامییەكانەوە گیران و سەركوت یا ئیعدام كران. بەشێكی تر لە چەپەكان ویستیان بە بەشداری لە كۆمەڵەی شۆڕشگێرانی كوردستان و گۆڕینی ئەو حیزبە بە حیزبی كۆمۆنیستی ئێران خەباتی چەپ لە كوردستانەوە بەردەوام بكەن، بەڵام هەڵویست و خیتابی ناسیۆنالیستی ئەوان و شێوازی ژیانی دوور لە نەریت و باوەڕی گەل، بوو بە هۆی لەت بوونی كۆمەڵە و پشت كردنی گەلی كورد لەوانە. لە ساڵانی 60 بە دواوە ئیتر شتێك بە ناوی چەپ لە ئێراندا نەماوە.\nله لایه‌ن ئاژانسی ده نگو باسی کوردستان ajansknews kl. ۶/۰۵/۱۳۹۱ ۰۱:۵۳:۰۰ قبل‌ازظهر


سەپناو ١٠ ساڵا زینان بە بۆنەو واتەیۆ زوانوو ئەذایی . – Horam\nداداگاو ئینقڵاب و کۆماروو ئیسڵامی ئیرانی جە دماو سالێ قۆڵبەس کەردەو چالاکێ زوان و ئەذایی ( کوردی سۆرانی ) بە نامێ زارا مەحەمەدی ٢٩ ساڵێ خەلکوو شاروو سنەی جە رۆ ٢٥-٤-١٣٩٩ وەرانوەر بە ١٤-٧-٢٠٢٠ بە بێ هیج پارێزگاریە سزاو دە ١٠ ساڵاش سەرەنە سەپنا .\nدادگا کە هیچ بەڵگێوە سەروو تاوانباریش دەسەنە نەبێ بە پاپۆش و بۆختان کەردی چێروو نامێ “هەمیاری چەنی حزبە نەیارەکا رژیمی ” نامبریەیش سزا دا . یاگێ باسینە کە زارا مەحەمەدی پسۆ ئەندامێ کۆگاو ئەدەبی فەرهەنگی ( نۆژین ) ێ سالەی ویەردە جە ٢٣ -٥-٢٠١٩ جە یانەو تاتەیشەنە قۆڵبەس کریا.


هەواڵ / کوردستانی :: 06/11/2019 :: 5388 جار بینراوە\nئه‌ندامێكى په‌رله‌مانى عێراق رایده‌گه‌یه‌نێت: پارتى پۆستى ئه‌نجومه‌نى باڵاى راژه‌ى گشتى له حكومه‌تى عێراق وه‌رگرتووه و ده‌شڵێت: "وه‌رگرتنى ئه‌و پۆسته باڵایه له ده‌ره‌وه‌ى گفتوگۆى فراكسیۆنه كوردییه‌كان بووه".\nشیروان میرزا، ئەندامى پەرلەمانی عێراق (ئه‌مڕۆ چوارشه‌ممه 6ى تشرینى دووه‌مى 2019) به دواڕۆژى راگه‌یاند: پارتى دیموكراتى كوردستان به‌بێ ئاگادارى فراكسیۆنه كوردییه‌كانى په‌رله‌مانى عێراق گفتوگۆى كردووه بۆ پێدانى پۆستى ئه‌نجومه‌نى باڵاى راژه‌ى گشتى عێراق و دواجار پۆسته‌كه‌ى پێدرا.\nوتیشى: "وه‌رگرتنى ئه‌و پۆسته به رێكکه‌وتنى ئه‌و حزبه و لایه‌نه‌كانى عێراق بووه و فراكسیۆنه‌كانى دیكه ئاگادارنه‌بوون، له‌كاتێكدا بڕیاربوو یه‌كلاییكردنه‌وه‌ى هه‌ر پۆستێك به‌پێى رێكکه‌وتنى لایه‌نه كوردییه‌كان بێت".\nپارتى له به‌غدا پۆستى وه‌زیرى دارایى عێراق و جێگرى سه‌رۆكى په‌رله‌مان و چه‌ند بریكارێك و به‌ڕێوه‌به‌ری گشتى وه‌رگرتووه.


ئاستی رۆشنبیریی، تەکنیکی چاپ، بازاڕی بڵاوکردنەوە،\nجوگرافیای خوێندنەوە و پێویستی رۆژگار.\n((ئینجا کێ زەوقی ھەیە پەرتووک بخوێنێتەوە )) ئەمە قسەی گەنجێکی چاخی ئەنتەرنێت و کەناڵە ئاسمانییەکان و ئەوەی ناوی لێنراوە (ماسمیدیا)یە ..، ھەرچەندە ناتوانین ئەم حاڵەتە وێنەیەکی گشتی بدەینێ ، بەڵام خاڵیش نییە لە ڕاستی ..\nزۆر بە سادەیی وەچەی ئێستا ئەوەندەی بایەخ بەشتە لاوەکیەکان دەدا ، ئەوەندە لەڕاست شتە جەوھەرییەکان کە مانایەک بەژیان دەدەن گەرم نییە .\n( پەرتووک) ئەو قەوارەیەی کە لە سەرەتادا قوڕ بووە و دەسنووس ، پاشان (ئینجا بە ھەر ھۆیەک بووبێ ) وردە وردە لە پێستی ئاژەڵ و داری خۆشکراو نووسراوەتەوە تا بەو حاڵەی ئێستای گەیشتووە کە بەھۆی تەکنیکی سەردەم چاپ دەکرێ ، بریتییە لەچەند لاپەڕەیەکی پێکەوە نووساو بە قەبارە و زمان و ڕووپێوێکی دیاریکراو بابەتێک یان چەند بابەتێکی تێدا دەخرێتە ڕوو بەمەبەستێکی ئەبستمی بۆ وەچەی ئێستا و ھێشتنەوەی لە زاکیرەی مێژوودا بۆ وەچەکانی ئایندە و پێکھێنانی بزاڤی زانیاری لە پرۆسەی گواستنەوەیدا لە بەرەیەکەوە بۆ بەرەیەکی ترو کەڵەکە پێکردنی مەعریفەت ...\nپەرتووک: ئاودەنگێکی دڵسۆزی زەمانی تەنیایی ، زەمانە ئەنگوست لە چاوەکان و ڕۆژگارە غەدر لێکراوەکان .. پەرتووک ھاوڕێ و ھاودەمی ئازادی لە سەردەمی کۆیلایەتیدا لە کەشوھەوای نیگەرانی لەناخی دڵەڕاوکێ و ڕەشبینیدا ئومێد و دڵنیاییمان دەداتێ ..\nتۆ بڵێی دوای ئەو پەرەسەندنە تەکنۆلۆژییەی ھۆیەکانی پێکگەیشتن ، ئەویش سایلی ڕۆژنامەگەریی نووسراو کەوتبێتە بەر ھەڕەشە و مەترسی..\nبڵێی ئەو چرایە گەشەی شارستانیەت لە ناو ژاوەژاوی بێسەروبەری سەردەمدا بەرەو کزبوون و کوژانەوە بچێ ؟\nئەی بۆ ئێمە ھێشتا پەرتووکخانەیەکی لەو چەشنەمان نییە پشتی لێ بکەینەوە و ئاسوودە لێی پاڵ کەوین.. داخۆ تەکلیفمان چی دەبێ و چۆن دەبێ ، ئەگەر لەو ئاستانەی ھیواوە نزیک ببینەوە و ( بە ھەر ئەگەرێک ھەیە ) خۆری چەندین ساڵەی ئاوا بوومان سەرلەنوێ ھەڵبێتەوە؟\nئەم پرسیارانە و زۆری دیش پێشەکی لە دەسەڵاتی خۆماڵی دەکرێ لەوەی دەچێتەوە ناو بازنەی پەروەردە و کلتوورییەوە.\nدیارە ئامارێکی باوڕپێکراوی پەرتووکی کوردیمان لەبەر دەستدا نییە بتوانین چاکی لەئاسایی و بەرەژێرتر جیا بکەینەوە و ئاستی ڕۆشنبیری و مەعریفی و گرینگ وگرنگتر و گرینگترینیان دیاری بکەین ، لەوەی زیاتر کە کاتی خۆی خوالێخۆشبوو مامۆستا مستەفا نەریمان چاپی کردووە ھەروەھا ڕەنگڕێژێکی ئەو پەرتووکانەی دوای ڕاپەڕین چاپکراون .\nئەم سەر قەڵەمە لەو ئاقارانەوە سەرچاوە دەگرێ :\nپێش ڕاپەڕین کە دەوڵەتی عیراق تەواوی ڕۆشنبیری و کو‌لتووری کوردی خستبووە ژێر ڕکێفی گەمارۆی سانسۆرەوە  بەڵام دیسان لێرەو لەوێ ، بەھەر ھۆیەک بوو ، بەتایبەتیش بە ھەوڵ و کۆششی نووسەرانی کورد و ھەندێ لەو بەرپرسە کوردە حکوومەتییانەی کە ویژدانێکیان تێدا مابوو... پەرتووک بڵاودەکرانەوە... لەو سەریشەوە خوێنەری کورد ھەبوو ، جگە لەوەی ئەنگیزەی نەتەوایەتیش لەو سەردەمە دا ، ڕادەی خوێنەری لە ئاستێکی بەرزدا نیشان دەدا کەپەرتووکی کوردی ھەڕمێن و بازاڕێکی گەرمی ھەبوو .\nئەو پەرتووکانەی لە حەفتا و ھەشتاکانی سەدەی ڕابردوودا چاپ کراون ئەگەر ڕێژەبەندی بۆ بکەین رەنگە ٦٠٪ی پەرتووکی شایان و لە جێی خۆیدا بووبن بەتایبەتیش ئەوانەی بەگشتی لەبارەی ئەدەب و کو‌لتوور بوون ، چونکە بێگومان ئەوەی پەیوەندار بەبیروبۆچوون و فیکر و فەلسەفە و ھوشیارکردنەوەوە بە کوردی ، لە لایەک بە ھۆی مەقەستی سانسۆر لە لە لایەکی دی بە ھۆی بێ ئیمکانییەتی ماددی نووسەری کورد و لە ھەمان کاتدا بەھەند نەگرتنی یا ھەندێ جار پێ نەوەستانی بەم جۆرە بوارانە ئەوسا مومکین نەبوو.\nپێش ڕاپەڕین پەرتووکی کوردی بەو ڕەنگە بوو... پاش ڕاپەڕین و سەردەمی ئازادی کە بەھەموو پێوانەیەک بەسەردەمی زێڕین دادەنرێ لە ڕووی(بڵاوکردنەوە) ، بەڵام دیسان بەداخەوە کاڵا لە قەد باڵا نەبووە و ئەوە نەبووە پێویستی ڕۆژگار دەیسەپێنێ ، لەگەڵ ئەوەی چەند دەزگایەکی تایبەت بە چاپ و بڵاوکردنەوەی پەرتووکیش دامەزرێنران لە بڵاوکراوەکانیاندا دەردەکەوێ پێ ناچێ بەرنامەیەکی ئەوتۆیان ھەبێت یا ھەبووبێت کە لەپێویستی ڕۆژگار و پەرتووکخانەی ھەژاری کوردییەوە بەھرەگر بووبن.. بەڵکۆ زیاتر بێ بەرنامەیی و نزیک و دووری لەفڵانە نووسەر و فڵانە دەزگای پێوە دیاربووە ، جگە لەقەڵەمڕەوی سیاسەت... ھەر چەندە ڕۆڵی ھەندێ لەو دەزگایانە نادیدەش نەبن .\nئەوەی بڵاوکراوەتەوەش لە دەزگا حزبی و حکوومیەکان بووە ، لێرەشدا کەرتی تایبەتی ئەو کاریگەرییەی پێوە دیار نەبووە ، (مەگەر لەمەودوا ).\nئەو پەرتووکانەی دوای ڕاپەڕین چاپکراون بەگوێرەی ساڵانی حوکمڕانی بەغدا لەڕووی چەندایەتیەوە کەم نین ، بەڵام لە ڕووی ئەوەی پەرتووکخانەی کوردی چی پێویستە بۆی بکرێ ناتوانین بڵێین شتێکمان کردووە لە کەش و ھەوای ڕاپەڕین و سەردەمی دەسەڵاتی نیشتمانی بوەشێتەوە ، بەتایبەتی ئەو لایەنانەی کە تا ئێستاش کەلێنن لە پەرتووکخانەی کوردی دا ، بەنموونە:\nکلاسیکیایەتی جیھان لەوێنەی فیکر و فەلسەفە و ئەدەبیات و مێژوو و ئارکیۆلۆژیا و کۆمەڵناسی و سایکۆلۆژیا و زانستە پەتیەکانی دیکەی لە وێنەی فیزیا و کیمیاو زیندەوەرزانی و ئەندازەو ماتماتیک و تاد ..\nئەگەر بێینە سەر بازاڕیش پەرتووکی کوردی ئەو بازاڕە بەھەڕمێنەی نەبووە و نەماوە ، ئێستاشی لەگەڵدا بێ ، تەنانەت لەچاو ئەوان ڕۆژانەشدا ، سەردەمی حوکمی ئەوسای بەغدا ، کە پەرتووک ڕەنگە بە ئەنگیزەی نەتەوەیییەوە بازاڕی پەیدا کردبوو... دیارە بازاڕیش کەم و زۆر پەیوەندی بە جوغرافیای بڵاو کردنەوە ھەیە... لەوەشدا جوغرافیای بڵاوبوونەوەی پەرتووکی کوردی ھێشتا لەچاو خۆی سنوردار و پابەندی چەندین ئەگەری سیاسیشە لە ھەمان کاتدا نەگەیشتووە بەو ئاستەی قازانجێکی بێ سەر ئێشەی بەدواوە بێت تا وەک چەندین کاڵای تر بە قاچاخی ئەو سنوور ئەم سنوور ببەزێنێ و ڕووبەری بازاڕی فراوانتر بکا (کە ئەوە لە ھەشتایەکانی سەدەی ڕابردووکەم و زۆر\nھەبووە ) ئەمەش لە گرفتە لەپێشینەکانی بڵاوبوونەوەی پەرتووک و ڕۆژنامەی کوردییە کە ئێستاش ھەر ماوە .\nئێمە لە باسی ئاستی ڕۆشتبیری پەرتووکی کوردیدا کە پێداویستی سەردەم سەپاندوویەتی ، گوتمان پەرتووکخانەی کوردی لە زۆر لایەنی گرنگی کو‌لتووری و شارستانیەتی دنیادا ھەژارە .. لێرەدا دامەزراندنی دەزگایەک بگرە چەند دەزگایەکی تایبەت بە وەرگێڕان پێویستیەکی سەردەمە، بەوەی ھێشتا بزاڤی وەرگێڕان لە کو‌لتووری کوردیدا لە کۆششی تاکەکەس تێنەپەڕیوە کە پێویستە بە پێی چەند دامەزراوەێکی ڕێکخراو و بەرنامە بۆ داڕێژراو بێت... بەتایبەتی لە ڕۆژگارێکی وەک ئەمڕۆ کە تەکنەلۆژیای سەردەم ھەموو بوارەکانی گرتووەتەوە...\nوەرگێڕانیش وەک لە تاقیکردنەوەی میللەتاندا دەرکەوتووە پردێکی بە ھێزو گرنگە لە پێک بەستنەوە و ئاڵوگۆڕی کولتووری مرۆڤایەتی و ھۆیەکی لە پێشیشە لە پەرەپێدان و نوێکردنەوەو دەوڵەمەند کردنی خودی زمانەکەمان .\nئێمە پێویستمان بە وەرگێڕی وا ھەیە وەرگێڕان بکاتە پیشەی سەرەکی خۆی ، پێویستمان بە رەنگڕشتنی بەرنامەیەکی تێروتەسەلی وەرگێڕان ھەیە بە ناونیشانێکی لەوێنەی ( ھەزار پەرتووکی وەرگێڕدراو) سەرەتای دەسپێک بێت و بایەخی تایبەتی لەڕووی مادی و مەعنەویەوە بە وەرگێڕ بدرێ ، ئەم ڕەوتەش ڕێی خۆی وەرناگرێ ئەگەر کەرتی تایبەتی بەشدارییەکی جیدی تێدا نەکا .\nبەڵام کەرتی تایبەتیش لە کوردستان بەداخەوە ھێشتا نەگەیشتووە بەو ئاستە فەرھەنگییەی مەسەلەی ئینتیمای نیشتمانیی پاڵی پێوەبنێ بەشداری لە پڕۆسەیەکی فەرھەنگی لەو چەشنە بکا... کەواتە دیسان ناچارین بگەڕێینەوە بۆ کەرتی گشتی کە لە حکوومەتی ھەرێمدا خۆی دەنوێنێ ، لەو ڕوانگەیەوە ھەقە حکوومەت ڕێگاچارەیەک دابنێ ، بۆ ئەم مەبەستە کە بەشێکی گرنگ و مێژوویی لە ھەستانەوە و پەرەپێدانی کولتووری نەتەوایەتیمان پێک دێنێ... دامەزراندنی دەزگای تایبەت بە وەرگێڕان بۆ کوردی ، دەزگایەکی فراوانی باوەڕپێکراو کە دەوڵەت پشتیوانییەکی جیددی بکا و بە مەسەلەیەکی بە بایەخ و ستراتیژییەوە لێی بڕوانێ .\nدەزگای لەم جۆرە  ڕێگە چارەیەکیش دەبێ بۆ پڕکردنەوەی کەلێنەکانی پەرتووکخانەی کوردی ئەگەرێکی کارایشە لە فەراھەم کردنی سەرچاوە و ژێدەری پێویست بۆ قوتابی و خوێندکاران و کارێکی بێ وێنەش لە پەرەسەندن و گەشەی زمانەکەمان دەکا ..\nگومانی تێدا نیە ئەوەی دەزگای لەو چەشنە دابمەزرێنێ حکوومەت بێ یان کەرتی تایبەت لە دواڕۆژدا گرەو دەباتەوە ، بەوەی پێشکەوتن و لەگەڵھاتنەوەی شارستانیەت بەبێ پرۆژەیەکی بەربڵاو و ھەمەلایەنی وەرگێڕان شتێکە نزیک لە مەحاڵ .\nلە ڕووی ھونەری دەرھێنانیشەوە ، ئەگەر سەرنجی پەرتووکخانەی کوردی بدەین تەماشا دەکەین، ھونەری دەرھێنان و تەکنیکی چاپ بەھەمان ئەو ھەوراز و نشێوانەدا تێپەڕیوە ، بوارەکانی دیکەی کولتووری پێداچووە...\nجارێ پێشەکی چاپخانە سەبارەت بە زۆر ئەگەرەوە ، لە پێشەوەشیان دواکەوتوویی وڵات بەدرەنگەوە ھاتۆتە عێراق وەک (د. خلیل سابات) یش لە پەرتووکەکەیدا مێژووی چاپ لە ڕۆژھەڵاتی عەرەب ئاماژەی پێدەدا بایەخ نەدانی داگیرکا‌ری تورک لەوەی پەیوەندی بەکوولتوورەوە ھەیە و ڕێگاگرتنی لەھاتنی ھەموو ھەوایەکی شارستانیەتی نوێ...\nبەم پێیە کوردستانیش کە لەدواییدا بەشێکی گرنگی بە عێراقەوە لکێنرا لەو گەمارۆیە کولتووریە بێبەش نەبووە ، درێژەیشی کێشا تا بەرپابوونی بزاڤە یەک بەدوای یەکەکانی کوردستان ، لە پێشەوەشیان شۆڕشی ئەیلوول... لەم ھاتووچوویە و کەین و بەینەشدا ئەوەندەی ناوەرۆک مەبەست بووە ئەوەندە شێوە و تەکنیکی چاپ لەپەرتووکی کوردیدا مەبەست نەبووە ، مەگەر ھەندێ لەو پەرتووکانە نەبێ کەلە ھەندەران لە چاپدراون..\nسەرەتای شەستەکان بۆ پەرتووکی کوردی دەتوانین لە زۆر لایەنەوە بە دەسپێکێک بژمێرین بە تایبەتیش لە ڕووی چاپ و ھونەری چاپکردنەوە... چونکە توانای چاپخانەکان ھەر ئەوەندە بوو... کە سەرەتا پیتڕیزکردن بەدەست بوو ، چاپیش بەھۆی ڕێگای پرێس کە ھەم لە چاپدا لەسەرخۆ بوو ھەم زۆر جار دەبووە ھۆی دڕاندنی کاغەزەکە... جگە لەوەی خێرایی ھەڵمشتنی مەرەکەبیشی بەو ڕادەیە نەبوو بتوانرێ دەستبەجێ بخوێنرێتەوە ، یاخود لە سەریەک کەڵەکە بکرێ و لاپەرەکان یەکتر پیس نەکەن...\nلە ڕووی دەرھێنانیشەوە پەرتووکی کوردی ئەگەرچی ھەندێ وێنە و تایپۆگرافیای بەشێوەی کۆڵینی تێدا بەکارھاتووە ، بەڵام دەرھێنانی ھونەری تێدا خاکەڕاو ھەروایی بووە...\nبەرگیش بەھەمان شێوە ، سادە و لە ڕووی ھونەرییەوە ھەژار بوو ، ئەم حاڵە وادەڕوا تاوەکو سەرەتای حەفتاکان و ڕاگەیاندنی ڕێککەوتننامەی ئاداری ١٩٧٠ .. ئەگەرچی تاک و تەرا لەم لاو لەولا لەدوادواکانی ساڵانی شەستیش ھەندێ پەرتووک دەرچووبن لە ڕووی تەکنیکی چاپ و ھونەری دەرھێنان و بەرگەوە ڕووی ئەوەیان ھەبێت بێنە ناو پەرتووکان ، بەڵام لە ١٩٧٠ـەوەو پاش بڵاوبوونەوەی ئامێری چنینی لاینۆ و ئەنتەرتایپ و پاشانیش پەیدابوونی چاپی ئۆفسێت، ئیتر پەرتووکی کوردی لە ڕ‌ووی تەکنیکی چاپەوە ھاتە قۆناخێکی تر .\nبەم جۆرە لەگەڵ پێشکەوتنی ڕێگاکانی چاپ پەرتووکی کوردیش لە ڕووی ھونەری دەرھێنان و تەکنیکی چاپ پێشکەوتنی زیاتری بەخۆوە دی بەتایبەتیش ئەو پەرتووکانەی لە چاپخانەکانی بەغدا لە چاپ دەدران .\nڕاپەڕینیش وەک وەچەرخانێک بوو بۆ پەرتووکی کوردی بە تایبەتیش لە ڕووی ھونەری چاپکردنەوە...\nئێستا ئەو پەرتووکانەی لە کوردستان لەچاپ دەدرێن ھیچیان کەمتر نیە چ وەک دەرھێنان یاخود چاپ لەگەڵ ئەو پەرتووکانەی لە دەزگاکانی ھەندەران بەنوێترین ڕیگای کۆمپیوتەری چاپ دەبن، تەنانەت ئێستا بە دڵنیاییەوە دەتوانین بڵیین ھونەری دەرھێنان و چاپی ڕۆژنامە و گۆڤار و پەرتووکی کوردی لە کوردستان لە پێشترە لە ناوەڕاست و باشووری عێراق .. ئەمەش بێگومان بەڵگەیە بۆ ئەوەی مرۆڤی کورد ھەر وەختێ بواری بۆ بڕەخسێ دەستەوەستان نییە و دەتوانێ لە ھەموو ڕوویەکەوە جیھانبینی خۆی ھەبێ و لاسەنگیەکان ببێنێ و ھەوڵی ڕاستکردنەوەیان بدا و لە پارسەنگی ھاوکێشەکان بگات .\nئەمڕۆ پەرتووکی کوردی بەھۆی زۆر ئەگەران لە پێشەوەشیان بەھەند نەگرتنی لایەنە پەیوەندیدارەکان کە لە دەزگاو دامەزراوە بەرپرسەکانی تایبەت بە پرۆسەیەکی ئاوەھاوە و کە بە ئاشکرا ماکینەی میدیایەکی قەتیس لە بازنەی گەمەکانی سیاسەتدای لەپێشتر گرتووە ھەروەھا کاڵ بوونەوەی دەوری جارانی نووسەرانی کورد لەو ڕاستەدا ( بە گەلێک ھۆوە کە لە مووقەڵێشان ون نین ) و ئامادەیی بەرفراوان و بەر بەڕەڵای ( ئەفیونی ماسمیدیا ) لە کۆمەڵگەیەکی دواکەوتووی بەرھەمنەھێن و بەکاربەری وەک ھی ئێمە و کورتھێنانی پرۆسەی پەروەردە و خوێندن تا ڕادەیەکی نکۆلیلێنەکراو و بێسەروبەری بەرنامە و نەخشەکانی ، پەرتووکی کوردی داوەتە پاشەوە و لە قاوخێکی تاک ڕەھەندیدا گیری کردووە بەوەی ئەوەی جێی قسە و باسانە یا ژانرێکی دیاریکراوە یاخود ئەو پەرتووکانەن کە ڕووکەشن و لانی کەمی مەعریفە و پێویستی سەردەمیان تێدا نییە .. جوگرافیای بڵاوکردنەوەش لەو لاوە بوەستێ ، کە وای لێ ھاتووە سەرەڕای ئەوەی زۆربەی نووسەران پەرتووک بە تیراژێکی زۆر کەم ( کە ئەویش گرفتێکی دیکەیە ) لە حسابی خۆیان لە چاپ بدەن ، بڵاوکردنەوەیشیان لەسەر خۆیانە و تا ئێستا دەزگایەکی دابەش کردنی گشتیی ( بۆ ھەمووان نییە) ، پەرتووکخانەکانیش کە ھەمیشە تەنیا مەسەلەی قازانج و زەرەریان لە پێش ھەموو ئیعتوبارێکی دی داناوە ( کە ھەقی خۆیانە ) ، بەڵام سەیرایەتییەکە لەوە دایە ئەگەر پەرتووکیشت لێ وەر بگرێ ،فلسی ئەحمەڕت ناداتەوە و ھەر جارەی بە بیانوویەک بە عالەمی ئاشکرا حەقت دەخوا ( نۆشی گیانیان بێ ) ، ھەر بۆیەشە کە ئێستا بووە بە باو نووسەران پەرتووکەکانیان بە خۆڕایی لە کۆبوونەوە و ئاھەنگان دابەش دەکەن ، ئەوانیش ھەقی خۆیانە ئەدی چی بکەن و چۆنی بگەیێننە خوێندەواران ، ھەر چەندە من وەکو خۆم لایەنگیری ئەم بە خۆڕایی دابەشکردنە نیم .ئا ئەمەیە حاڵی ئێستای پەرتووکی کوردی .. تۆ بڵێی ھەبن بیرێکی لێ بکەنەوە و بە ھەندی بگرن و خەمێکی لێ بخۆن ؟؟\n• دیارە ئەوەی لێرەدا مەبەستە کوردستانی بە عیراقەوە لکێنراوە، چونکە بێگومان ھەر پارچەیەک تایبەتایەتی و مێژوو و گرفتی خۆی لەم ڕووەوە ھەیە.\n• ئەم سەرەقەڵامانە ساڵی ٢٠٠٥ لە ڕۆژنامەدا بڵاوکراونەتەوە.


كازمى بانگهێشتى هاوتا كوه‌یتیه‌كه‌ى كرد بۆ سه‌ردانیكردنى عێراق » پێگەی تۆڕی میدیای عێراقی\nكازمى بانگهێشتى هاوتا كوه‌یتیه‌كه‌ى كرد بۆ سه‌ردانیكردنى عێراق\nمسته‌فا كازمى سه‌رۆك وه‌زیران،ئه‌مڕۆ یه‌كشه‌ممه،له‌گه‌ڵ سالم غه‌صاب زه‌مانان باڵیۆزى كوه‌یتى له عێراق ،تاوتوێى هه‌ماهه‌نگى هاوبه‌شى نێوان هه‌ردوو وڵات كرد،و كازمى بانگهێشتنامه‌یه‌كى ئاراسته‌ى هاوتا كوه‌یته‌یه‌كه‌ى كرد بۆ سه‌ردانیكردنى عێراق.\nنوسینگه‌ى راگه‌یاندنى كازمى له به‌یانامه‌یه‌كدا كه ده‌ستى ئاژانسى هه‌واڵى عێراقى(اه‌ع) كه‌وتووه رایگه‌یاند:" سه‌رۆك وه‌زیران پێشوازى كرد له زه‌مانان هه‌ردولا تاوتوێى هه‌ماهه‌نگى هاوبه‌شى نێوان هه‌ردوو وڵاتى دراوسێى كرد و پته‌و كردنى په‌یوه‌ندیه‌كان،وپێدانى ئه‌و بیمانه‌ى كه پێشتر پێشكه‌ش به عێراق كراوه له‌میان كۆنگره‌ى ئاوه‌دان كردنه‌وه‌ى عێراق كه له ساڵى 2018 له وڵاتى كوێت سازكرا".\nله‌به‌یانامه‌كه ئاماژه به‌وه‌كرا"تاوتوێى كاراكردنى لیژنه‌ى وه‌زارى باڵاى هاوبه‌شى عێراقى كوه‌یتى و كاراكردنى كاره‌كانى ئه‌و لیژنه‌یه كرا".


کوردیپێدیا - راگەیاندنێک لە فەرزین کەریمەوە خاڵی سەروین نۆبەدار عەبدوڵڵا\n📝 راگەیاندنێک لە فەرزین کەریمەوە خاڵی سەروین نۆبەدار عەبدوڵڵا | پۆل: بەڵگەنامەکان | زمانی بابەت: 🏳 کوردیی ناوەڕاست\nراگەیاندنێک لە فەرزین کەریمەوە خاڵی سەروین نۆبەدار عەبدوڵڵا\nبەر لەهەر شتێک وەکو چالاکوانێکی بواری مافی مرۆڤ، لەسەر پرسی سەروینی خوارزامان، بە مەبەستی پاراستنی بەها و گرتنەبەری رێوشوێن و دەرکەوتنی دەرئەنجامەکان، داواکارم هیچ کەس و دەزگا و دامەزراوەیەک توانج و بڕیاری پێشوەختە لەسەر ئەم تراژیدیایە نەدات.\nئەوپەڕی بێویژدانیە، ئەم دۆسیە بۆ مەرامی سیاسی یان بەرژەوەندیی تایبەت بەکاربهێنرێت، چونکە دەبێتە پتر تێکدانی ئاشتەوایی کۆمەڵایەتی.\nئەوەی لەئێستادا بەدی دەکرێت پرسەکە بە سیاسی کراوە، بەشێوەیەک بەرەو ئاراستەیەکی دیکە دەبردرێت.\nبەڕێز سۆران عومەر، لەکاتێکدا خۆی دۆسیەی لە دادگا هەیە، بەناوی بنەماڵەی ئێمە قسە دەکات. لەم ئاڵۆزیەدا کە لێکۆڵینەوە دەکرێت، ئایا چ پێویستە لە تەلەفزیۆن، پشتبەستوو بە گریمانە و شیمانە لێدوان بدرێت؟. تۆ ئەگەر نیەتت باش بێت و مەبەستی دیکەت نەبێت، دەبوایە چاوەڕێی دەرئەنجامی لێکۆڵینەوە بیت. نەدەبووایە بۆ بەرژەوەندیی تایبەت، سواری شەپۆلی سۆز و هەستی خەڵک بیت. ڕاستە! خەڵک ئامادەیە بۆ هەڵوێست وەرگرتن لەسەر پرسە مرۆڤی و گشتیەکان بێتە سەر شەقام، بەڵام بەو مەرجەی بە سیاسی نەکرێت، چونکە سیاسەت ناشیرین کراوە. ئێستا، حیزب هەیە بیست کەسی پێناهێتە سەر شەقام، بەڵام بە هەڵوێست یان نووسینێکی ڕاستگۆیانە هەزار قاتی ئەمە دەهێنرێت. نمونەش سێ ساڵ لەمەوبەر لەگەڵ چەند چالاکوانێک، بە بۆنەی یادی پێنجسەد سالەی شەڕی چاڵدران، بەپشت بەستن بە سۆشیاڵ میدیا، بۆ پشتگیری پرسی سەربەخۆیی هەرێمی کوردستان بەهەزاران کەسمان لەچەند پایتەختێکی ئەوروپی و چەند شارێکی کوردستان هێنایە سەرشەقام. ئەوەش بزانە، من لە نووسینەکانم هێندە ڕاستگۆم، دەتوانم بە هەزاران کەس بجوڵێنم. بۆیەشە مەبە پارێزەری ئێمە، چونکە لە تەواوی بنەماڵەکەمان کە بە دەگمەن نەبێت ئەگینا تەواوی پیاوەکانی شەهید و ئەنفال کراون، بە شاهیدی خەڵک، لەم ساڵانەدا بە ڕاوێژ لە گەڵ ئەندامانی ماڵبات، تەنیا قسەی من دەخوات. منیش بەوە ناسراوم چ لەکاری حیزبی و چ لە کاری میدیایی و ڕۆشنبیری، ڕەخنەگرم و قسەی خۆم دەکەم، سەرشۆڕی کەسیش نەبوومە.. خەڵکی ناوچەیەکیشم کە هەڵوێستە بەرزەکانی سەبارەت بە بەها مرۆڤیەکان دیار و ڕوونە، بە تایبەتیش لەسەر پرسی ئافرەتان. خودی خەڵکە جوامێرەکەشی ستەمی دژی ئافرەت بە هێڵی سوور دەزانن و لە ئەگەری هە چەوتیەک هەڵوێست دەنوێنن..\nخۆشت دەزانیت پرسی سەروین، ئێستا بە جیدی کاری لەسەر دەکرێت و بە ملیۆنان خەڵکیش چاودێری دۆخەکە دەکەن. داواکارم لەسەر ئەم پرسە واز لە کایەی سیاسی بێنیت، چونکە لە بەرژەوەندیی پرسەکەدا نیە. نمونەش، بزانە بەهۆی مانۆڕە سیاسیەکەت لە تەلەڤزیۆنی ئێن ئاڕ لەسەر مژاری سەروین، کێشەکەت چەند ئاڵۆزتر کردووە..\nهەروەها لە بەرامبەریشدا، چەند کارمەند و بەرپرسی ئیداری و میریش لێدوانیان داوە، کە قسەکانیان پێچەوانەی زمانی جەستەیانە!. پێشنیار دەکەم ئەم کەسانەی هێمام بۆ کردن و حەزی دەرکەوتن لە شاشەیان هەیە یان هان دراون، بە ئامادەبوونی پسپۆرێک دووبارە لێدوانەکانیان ببینەوە تا بزانن قسەکانیان چەند جیاوازن لەگەڵ ناخیان..\nوەکو کەسێکیش کە نزیک بە سێ دەیەیە لە نێو کاری میدیاییم، ڕاگەیاندنی ژەهرپڕژێنی کوردی لەم دۆسیەیەشدا، سەلماندی کە بە مەبەستی ڕاکێشانی سۆزی بەردەنگ و وەرگری خۆی، بەهاکانی کاری خۆی بن پێ دەکات. ئەم میدیا نەخۆشە، بە پەیڕەوکردنی مۆدێل و شێوازێ (پرێسی زەرد) پشت لە پیشەگرانە سەرەدەریکردن دەکات. تەنانەت سۆشیاڵ میدیاش لەسەر ئەم دۆسیە بووەتە دووبەش. پەیج هەیە هاک دەکات، هەشە هاک دەکرێت!.\nتکایە، دۆسیەکە و ڵێکۆڵینەوەکانی پەیوەست بە تراژیدیایەکە، لە دەستێکی ئەمین و دەستپاک دایە، بۆیەشە ئەوپەڕی بێویژدانیە کە لە چاویلکەی بەرژەوەندیی تایبەتەوە سەیری ئەم مژارە بکرێت.. دڵنیابن ئاهی ئاگرینی بنەماڵەکان، ئەوانەی دەیانەوێت سەروینی باڵ سووتاو بکەنە قادرمە، دەسوتێنێت..\n1. 👁 25-12-2016\n2. 👁 سەروین نۆبەدار عەبدوڵڵا\n3. 👁 فەرزین کەریم\n📅 رۆژی دەرچوون: 25-12-2016\n➕ ئەم بابەتە لەلایەن: (هاوڕێ باخەوان)ەوە لە: Dec 26 2016 10:26AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 26 2016 10:27AM باشترکراوە


ئێران و خەلافەتێکی شیعەی شاراوە – KDPmedia\nHomeوتارئێران و خەلافەتێکی شیعەی شاراوە\nئەمڕۆ کە باس لە کۆتایی هاتنی خەلافەتی داعش لە سووریە و عێراق دەکرێ، بەداخەوە زۆر پێش داعش خەلافەتێکی شیعەی ئێرانی لە دەرەوەی ئەم وڵاتە و لە وڵاتانی لوبنان و یەمەن و عێراق و سووریە دروست بووە و ئێستا وڵاتەکان بەتایبەت ئەمریکا هەست بەو مەترسییە گەورەیە دەکات و، لەبەر ئەو هۆکارەشە کە بە گەمارۆیەکی قورس خەریکە ئێران بە چۆکدا دەهێنێ و داڕمانی داهاتەکانی ئەم وڵاتە دەبینین و گۆڕانی ئەم ڕێژیمە ڕۆژ بە ڕۆژ نیزیکتر دەبێتەوە.\nلەم بابەتەدا دەمهەوێ چەند خاڵێکی گرینگ وەبیر بیروڕای گشتی بەتایبەت سیاسەتمەدارانی ئورووپایی بهێنمەوە.\nهەروەک دەزانن سیستمی وڵاتانی ئورووپایی سیستمێکی دێموکراتە و هەر بەچەند ساڵ جارێک دەستەڵاتەکان دەگۆڕدرێن و سیاسەتمەدارانێک بە بیروڕای جیاوازەوە دێنە سەرکار کە زیاتر سەرقاڵی وەپێش خستنی وڵاتەکەیان و سەرقاڵی ڕازی کردنی هاووڵاتییانیانن و، ئەوەش هۆکارێکە بۆ ئەوەی کە کەمێک ئەوان لە سیاسەتی دەرەوە دوور دەخاتەوە و یان هێندێک جار ڕابردوو لەبیر خۆیان دەبەنەوە، هەر لەبەر ئەم هۆکارە دەمهەوێ باس لە مەترسییەکانی کۆماری ئیسلامی بکەم بۆ سەر ناوچە نیزیکەکانی ئێران لە خۆرهەڵاتی نێوەڕاست و لە دواییدا مەترسیی ئێران بۆ وڵاتانی دوورتر کەوا کەسانێکی دژبە سیاسەتە هەڵەکانی ئەم ڕێژیمەی لێ نیشتەجێیە و، بەتایبەت کوردەکانی ڕۆژهەڵات کە نیشتمانەکەیان بەهۆی ئەم ڕێژیمەوە داگیر کراوە. ساڵانێکی زۆرە کە کۆماری ئیسلامی دەستی لە هەڕەشە و تێرۆرکردنی چالاکانی سیاسی هەڵنەگرتوە و هەروەها لە ئێستادا بۆتە هەڕەشە و مەترسییەکی گەورە بۆ سەر وڵاتانی ئورووپاییش، کە هەروەک بۆخۆیان بەڕوونی دەڵێن ئێمە لە هەموو وڵاتەکان دەستمان ئاواڵەیە و کەم شوێن هەیە کە نفووزی ئێمەی تێدا نەبێ.\nئەم هۆکارانە بەتایبەت لە کاتێکدا کە باس لە ئاسایشی گشتیی وڵاتان دەکرێ دەبێ ببنە جێگای سەرنجی وڵاتان بەتایبەت وڵاتانی ئورووپایی کە ڕۆڵێکی گرینگیان هەیە بۆ پتر فشار خستنە سەر کۆماری ئیسلامی و، دەبێ ئەوانیش بیروڕاکانیان لەگەڵ ئەمریکا یەک بخەن و هەرچی زووتر پێش بە پێشڕەوی و دەستدرێژی ئەم خەلافەتە مەترسیدارە بگرن کە ڕۆژ بەڕۆژ لە زیادبوون دایە.\nدڕندەیی و دژەمرۆڤ بوونی کۆماری ئیسلامی لە کەس شاراوە نییە و کوردی ڕۆژهەڵات زۆرترین قوربانی داوە بەدەستی ئەم حکوومەتەوە و هەر لەبەر ئەوهۆکارەش کوردانی ڕۆژهەڵات و حیزبی دێموکرات کە خاوەنی هەزاران شەهیدە لە نێوخۆ و لە دەرەوەی وڵات و هەروەها ڕێبەرەکانی کە بەدەستی ئەو ڕێژیمە تێرۆر کراون.\nشاهیدێکی زۆر گرینگ و بەڵگەیەکی حاشاهەڵنەگرن لەسەر ئەو کۆمارە و کۆمەڵگەی نێودەوڵەتی دەتوانێ، لە شاهیدیی حیزبی دێموکرات کەلک وەربگرێ کە هەر لەم دوایانەدا ڕێژیم ویستی لە بنکەی سەرەکیی ئەو حیزبە بە مووشەکباران کردنی ئەم حیزبە لە ساڵی ۲۰۱۸دا کەسانێک تێرۆر بکا، ئەوانە هەموویان هۆکارێکن کە هەرکەس بیهەوێ بەدواداچوونی بۆ بکات و بەڵگەی زیاتری دەست کەوێ ئەوە دەتوانێ لەدرگای قەڵای دێموکرات بدا.\nژمارە٧٥١ی رۆژنامەی کوردستان بڵاوبۆوە


کۆبونەوەی نێوان پاپا فرانسیس و ئایەتوڵا عەلی سیستانی\nپاپا فرانسیس ڕێبەری کاتۆلیکەکانی جیهان ڕۆژی شەممە لە عێڕاق چاوی بە ڕێبەری باڵای شیعە ئاینزاکان ئایەتوڵا عەلی سیستانی کەوت.\nئەو دانیشتنە مێژووییەی کە لە نێوان پاپای تەمەن 84 ساڵ و سیستانی تەمەن 90 ساڵ ڕوویدا لە ماڵەکەی سیستانی لە شاری پیرۆزی نەجەف بەڕێوەچوو.\nسیستانی گوتی کرستیانەکان هەمان مافی عێراقییەکانی تریان هەیە و دەبێت ژیانی ئاشتیانەیان هەبێت . سیستانی یەکێکە لەگرنگترین کەسایەتیەکانی موسوڵمانە شیعە ئاینزاکان و کاریگەری بەرچاوی لە عێراق و شوێنەکانی تریش هەیە.\nکرستیانەکانی عێراق هیوادارن لێدوانەکەی سیستانی و پەیامەکەی پاپا فرانسیس بۆ پێکەوە ژیان هاوکاربن بۆ ئاسانکردنی ژیانیان لەو وڵاتە زۆرینە موسوڵمانەدا کە زۆربەی جار دەکەوتنە بەر هێرشی ئەندامانی ملیشا شیعەکان و توندڕەوان.\nکاربەدەستێکی ئاینی لە نەجەف بە ئاژانسی ئەسۆشیەیتدی ڕاگەیاندووە کۆبونەوەکە " سەردانێکی تایبەتی بێپێشینەیە لە مێژوودا، و جیاوازە لە هەمو کۆبونەوەکانی پێشوتر."\nکۆبونەوەی ئەو دوو کەسایەتییە ئاینییە هاوکاتە لەگەڵ مەترسییەکانی شیانی هێرشی موشەکی بۆ سەر عێڕاق لەلایەن گروپەکانی سەر بە ئێرانەوە و هەروەها پەتای ڤایرۆسی کۆرۆنا.\nپاش کۆبونەوەکەی لەگەڵ سیستانی، فرانسیس بەشداری لە کۆبونەوەیەکی نێوان ئاینەکان کرد لە شاری دێرینی ئوور کە جارێکی تر لەوێ جەختی کردەوە لەسەر پێکەوە ژیانی ئاشتیانە.\nپاپا فرانسیس لە وتارەکەیدا گوتی " لەم خاکەوە، کە بڕوای ئاینی لە دایک بوو، لە خاکی باوکمان ئیبراهیمەوە، با جەختبکەینەوە لەوەی خوا میهرەبانە و گەورەترین کفریش ئەوەیە ناوی بەکاربهێنین بۆ ڕق لە براو خوشکەکانمان."\nبڕوا دەکرێت شاری ئوور شوێنی لە دایکبوونی پێغەمبەر ئیبراهیم بێت، کە لەلایەن سێ ئاینی سەرەکییەوە ڕێزی لێ دەگیرێت، ئیسلام، جوو و کرستیان.\nدواتر ڕۆژی شەممە پاپا نوێژ و نزای جەماوەری لە کەنیسەی کلدانی سەینت جۆزێف لە بەغدا بەڕێوە دەبات.\nبەر لە کۆتاییهێنان بە سەردانەکەی لە عێڕاق پاپا سەردانی شارەکانی موسڵ، هەولێر و قەرەقۆشیش دەکات.\nبڕیارە پاشنیوەڕۆی ڕۆژی یەکشەممە پاپا لە هەولێر نوێژو نزای بە کۆمەڵ بەڕێوە ببات. هەرچەندە مەڕاسیمەکە لە شوێنێکی کراوە ئەنجام دەدرێت بەڵام بەهۆی ڤایرۆسی کۆرۆنا ژمارەی ئامادەبوان سنورداردەبێت بۆ 10 هەزار کەس.\nبوونی کرستیان لە عێراق بۆ سەدەکانی یەکەمی ئاینەکە دەگەرێتەوە، بەڵام ئەمڕۆ تەنها چەند سەد هەزار کرستیانێک لەو وڵاتە ماونەتەوە .\nئەم سەردانەی بۆ عێراق 33 هەمین سەردانی پاپا فرانسسە بۆ دەرەوەی ئیتالیا بەڵام یەکەم سەردانییەتی لەماوەی 15 مانگی ڕابردوودا بەهۆی ڤایرۆسی کۆرۆناوە.\nئەو کەسایەتییە گەورە ئاینییە ڕۆژی دووشەممە دەگەڕێتەوە بۆ ڕۆما.


گەندەڵی لە سوتانی نەخۆشخانەكەی بەغدا بەرپرسیارە؟ - تۆڕی میدیایی خەڵک\nسیستمی تەندروستی عێراق و هەرێمی كوردستان شكستیهێناوە و كراوەتە بوارێكی بازرگانی بۆ هەندێك كەسی دەستڕۆیشتوو\nچاودێران هۆكاری ئەم رووداوە دەگەڕێننەوە بۆ بوونی گەندەڵی چەندین ساڵە لە نێو وڵاتدا و بوونی گەندەڵی لە رادەبەر لەنێو دام و دەزگا حكومییەكاندا.\nعێراق لە ساڵی 2020 پلەی 160 هەمینی گرتووە، بەپێی ئەم پلەیە گەندەڵییەكی زۆر لەنێو دەوڵەتدا بڵاوە.\nرێكخراوی شەفافیەتی نێودەوڵەتی دەڵێت گەندەڵی لە عێراق هاووڵاتیانی بێبەش كردووە لە مافە بنەڕەتییەكانیان، ئەمە لەگەڵ دەنگوباسی بردنی بە قاچاخی زیاد لە 250 ملیار دۆلار بۆ دەرەوە لە 2003وە ئەمە لەگەڵ نەبوونی هیچ لێپرسینەوەیەك.\nگەندەڵی بووە بەهۆكارێك بۆ دروستكردنی پێكهاتەی سیاسی لەنێو دامودەزگاكانی حكومەت بۆ پارێزگاری لە خۆیان و دارودەستەكانیان.\nقەیرانی كۆرۆنا هێندەی دیكە باری سەر شانی سیستمی تەندروستی عێراقی قورس كردووە، چەند جارێك هۆشداری دراوە لە هەرەسهێنانی تەندروستی عێراق.\nنەخۆشخانەكان و بنكە تەندروستییەكان و سیستمی تەندروستی هەرێمی كوردستان و عێراق لە خراپترین سیستمە تەندروستییەكانی جیهانن.\nلە چوارچێوەی سیستمی تەندروستی عێراق و هەرێمی كوردستان، بنكە و نەخۆشخانە حكومییەكان پەكخراون و هیچ خزمەتگوزارییەكیان تێدا نەماوە، بەرپرسان و حزب و بنەماڵە فەمانڕەواكان و بازرگانەكان لە رێگای دامەزراندنی نەخۆشخانەی بەناو ئەهلییەوە خزمەتگوزاری تەندروستی پێشكەش دەكەن.\nلە چەندین لاشەوە ناڕەزایەتی لەسەر ئەم نەخۆشخانە ئەهلییانە دروست بووە لە بواری لێسەندنی پارەی زۆر و بەرزی نرخی خزمەتگوزارییەكان‌و خراپی ئاستی خزمەتگوزارییەكان بەجۆرێك چەندین كەسیان تووشی كێشەی گەورەی تەندروستی كردووە سەرەڕای وەرگرتنی پارەیەكی زۆر لێیان.


ئه‌مه‌ریكا به‌ڵێنێكی نوێ ده‌دات.. له ناوچه‌كه ناكشێینه‌وه\nمایك پۆمپێیۆ، وه‌زیری ده‌ره‌وه‌ی ویلایه‌ته یه‌كگرتووه‌كان به‌ڵێنیدا، هێزه‌كانی ئه‌مه‌ریكا رۆژهه‌ڵاتی ناوه‌ڕاست جێناهێڵن، ئاماژه‌ی به‌وه‌شدا، وڵاته‌كه‌ی هه‌وڵ ده‌دات هێزێكی عه‌ره‌بی پێكبهێنێت، كه توانای رووبه‌ڕووبوونه‌وه‌ی ته‌حه‌دیاته‌كانی ناوچه‌كه‌ی هه‌بێت.\nپۆمپێیۆ له دیدارێكدا له‌گه‌ڵ كه‌ناڵی ئه‌لعه‌ره‌بییه‌ی سعوودی كه له ئه‌بوزه‌بی ئه‌نجامدرا، دووپاتیكرده‌وه، "هاوبه‌شه‌كانمان دڵنیا ده‌كه‌ینه‌وه كه هه‌رگیز ناوچه‌كه جێ ناهێڵین". گوتیشی: "هه‌وڵ بۆ پێكهێنانی هاوپه‌یمانێتیه‌كی ستراتیژی و هێزێكی به‌توانای عه‌ره‌بی ده‌ده‌ین، كه توانای رووبه‌ڕووبوونه‌وه‌ی ته‌حه‌دییاته‌كانی ناوچه‌كه‌ی هه‌بێت".\nپۆمپێیۆ جه‌ختی كرده‌وه، "له‌ناوبردنی داعش كاری له‌پێشینه‌ی ئه‌مه‌ریكایه و له‌گه‌ڵ هاوپه‌یمانه‌كانمان ئه‌م كاره ئه‌نجام ده‌ده‌ین".\nپۆمپێیۆ ئاماژه‌ی به‌وه‌دا: "ئه‌مه‌ریكا له پاڵنه‌ره‌كانی توركیا تێده‌گات بۆ پارێزگاریكردن له سنوور و گه‌له‌كه‌ی، به‌ڵام پێویسته ئه‌نقه‌ره ئه‌وه بزانێت كه كوردی سووریا تیرۆریست نییه".\nله‌مباره‌شه‌وه وه‌زیری ده‌ره‌وه‌ی ئه‌مه‌ریكا دووپاتیكرده‌وه، "بڕیاری ئه‌مه‌ریكا بۆ كشاندنه‌وه‌ی هێزه‌كانی له سووریا، هیچ گۆڕانێك به‌سه‌ر ستراتیژیه‌ته‌كه‌یدا ناهێنێت و كاریگه‌ری له‌سه‌ر شه‌ڕی دژی تیرۆر و دژایه‌تیكردنی ئێران نابێت".\nگوتیشی: "كشانه‌وه‌ی هێزه‌كانمان له سووریا مانای پاشه‌گه‌زبوونه‌وه نییه له رووبه‌ڕووبوونه‌وه‌ی تیرۆر".\nله به‌رده‌وامی دیداره‌كه‌یدا وه‌زیری ده‌ره‌وه‌ی ئه‌مه‌ریكا باسی ئه‌وه‌شی كرد، "ویلایه‌ته یه‌كگرتووه‌كانی ئه‌مه‌ریكا كار بۆ دۆزینه‌وه‌ی رێڕه‌وێكی سیاسی له سووریا ده‌كات، كه ئاواره و په‌نابه‌رانی ئه‌و وڵاته بتوانن له رێگه‌یه‌وه بگه‌ڕێنه‌وه سه‌ر زێدی خۆیان".\nپیشتریش پۆمپێیۆ رایگه‌یاندبوو، "دۆناڵد تره‌مپ، سه‌رۆكی ئیداره‌ی وڵاته‌كه‌ی كار له‌پێناو پێكهێنانی هاوپه‌یمانێتیه‌كی ستراتیژی له رۆژهه‌ڵاتی ناوه‌ڕاست ده‌كات، كه توانای رووبه‌ڕووبوونه‌وه‌ی گه‌وره‌ترین هه‌ڕه‌شه‌كانی ناوچه‌كه هه‌بێت، به‌تایبه‌ت هه‌ڕه‌شه‌كانی ئێران".


جیاواز لە نووسین و گوفتارە دووبارەكان، كە باس لەوە دەكەن پێدانی دەرماڵە مافی خوێندكار و ئەركی حكومەتە و گومان لەمە نییە. بەڵام لەوە گرنگتر پێویستە تێبگەین كە بڕینی دەرماڵە لە لایەن بە ناو حكومەتی بنەماڵەكان زیاترە لە گەندەڵییەك و پاساوی قەیرانی درایی بۆی پاساوێكی پووچە. بڕینی دەرماڵەی خوێندكاران وەك بەشێك لە سیاسەتی برسی كردن دەبینم كە ماوەی چەند ساڵێكە حكومەتی بنەماڵەكان جێبەجێی دەكەن، بە تایبەت لە دوای دروستبوونی ویستێكی خۆڕسكانەی جدیی هاوڵاتیان بۆ گۆڕانكاریی.\nسیاسەتی برسی كردن جۆرێكە لە ئەجێندای سیاسی حكومڕانانی شكستخواردوو لە بەرامبەر خواستەكانی هاوڵاتیان. ئامانج لە پەیڕەو كردنی ئەم ئەجێندایە سەرقاڵكردنی هاوڵاتیان و دروستكردنیی سترێسە لەسەریان تا تەنها و تەنها لە بیری دەستكەوتنی بژێوییەك بن. سیفەتی مرۆڤ بەو جۆرەیە جیا لە دروشمە بریقدارەكان <نانی لە ئازادی پێ گرنگترە> بەم جۆرە میللەتێك كە تەنها لە خەمی نان بێت و هەموو بیری لای ئەوە بێت لە برسان نەمرێ، ئیدی بیری ئازادی و دادپەروەری و خۆشگوزەرانی لای ئەو بەرەو پوكانەوە دەڕوا، كە ئەمەش ڕووی دا ئیدی دەسەڵاتە شكستخواردووەكان تەمەنی حكومڕانییان درێژ ئەبێتەوە. دوو ئامانجی سەرەكی لە سیاسەتی برسی كردن بەدەست دێت لای دەسەڵاتی جێبەجێكاری سیاسەتەكە؛ یەكەمین: كپ بوونەوەی دەنگی ناڕازی و سەرقاڵكردنی بە بژێوی. دووەم: فراوانكردنی لایەنگرانی حیزب و دەسەڵاتەكەی لەبەر ئەوەی سەروەتی زۆرینە ئەدزێ و دەرخواردی لایەنگرانی خۆی دەدات. بنەماڵە حكومڕانەكانی هەرێمی كوردستانی عێراق ئەمە ئەجێندای سیاسییانە و تا ڕادەیەكیش سەركەوتوو بوون تێیدا. ( باسكردنی سیاسەتی برسی كردن زۆر زیاتر هەڵدەگرێ بۆ گەیاندنی پەیامەكە هێندە بەسە )\nبڕینی دەرماڵەی خوێندكار، كە دەرماڵە هاندەرێكە تا خوێندكار باشتر گرنگی بە خوێندن بدات بەشێكە لەو سیاسەتە چەوتەی باسكرا. بە تێگەیشتن و چاودێری ئەو ئەجێندایانەی حكومەتی بنەماڵەكان، لەم چەند خاڵە هۆكاری بڕینی دەرماڵە و ئەستەمبوونی دووبارە گەڕانەوەی ئەخەمە ڕوو:\n۱ـ پێدانی دەرماڵە گەرچی بڕەكەی كەم بێت، هاندەر و هاوكارە تا خوێندكار گرنگی زیاتر بە خوێندنەكەی بدات و بیری لای خوێندن بێت زیاتر لە بژێوی. بۆیە بڕینی دەرماڵە بۆ بەدیهێنانی پێچەوانەی ئەمەیە.\n۲ـ خوێندكاری زانكۆ هەم وەك خوێندكار هەمیش وەك گەنج پڕە لە وزە و خوێنگەرمی كە وڵاتێكی پێ بنیاد دەنرێ. پێدانی دەرماڵە پێی و چارەسەری گرفتی بژێوی بۆی، پاڵنەرە تا كار لەسەر خۆ پێگەیاندن و بیركردنەوە بۆ گۆڕینی وڵات بكات، ئەمەش ڕوو بدات هەرگیز خەڵكی عاقڵ قبووڵ ناكا بنەماڵەكان و وڵاتفرۆشان فەرمان ڕەوایی بكەن. هەر بۆیە هەموو هەوڵێك ئەدەن ئەمە ڕوو نەدا.\n۳ـ بەشێكی تر لە ئەجێنداكە لە پێناو دابەزاندنی ئاستی زانكۆ حكومییەكانە. لەمەشا دوو ئامانجیان هەیە؛ یەكەمین: هەرچی مناڵی هەژارە لە زانكۆی حكومین و ئەوان خوازیارن هەژارەكان نەبنە خاوەن بڕوانامەی بەرز و ئاستی زانستی بەرز و مناڵی دەوڵەمەند و بەرپرس خاوەن هەموو شت بن. دووەمین: خەڵكی ڕوو بكەنە زانكۆ ئەهلییەكان كە هەر یەكە موڵكی بەرپرسێكە.\nئەم هۆكارانە وام لێ ئەكەن هەرگیز بڕوام بەوە نەبێ جارێكی دیكە و لەسەر دەستی ئەم حكومەتە دەرماڵە بگەڕێتەوە.\nهیوادارم هەڵە بم.\nمیدیای بەرپرسان و حیزبەكان، چۆن ڕێگرن لەچاندنی تۆوی هۆشیاری؟


Jamal Koshish – Dengekan\nHome / Articles Posted by Jamal Koshish\nWritten on January 15, 2021, by Jamal Koshish\nپرۆژەیەکی گەورەتر لە مەرجەعیەتی سۆفی وکەرتی گەشتیاریگەشتیاری پرۆژەی مۆدێرنەیە تۆماس کوک دا‌هێنەری گەشتیاریی مۆدێرن، یە کە مین گەشتی لەساڵی ١٨٤١ لەڕێگای شەمەندەفەری هەڵمینەوە، بۆ ٥٧٠ کەس، لەنێوان دوو شاری نێوخۆیی Continue Reading »\nComments Off on ڕاپرسی گشتی لەسەر پێدانی زەوی بەشێخ نەهرۆ.. جەمال کۆشش\nWritten on June 22, 2020, by Jamal Koshish\nئەم مێزگردە هەوڵدەدات پەتای کۆرۆنا، لەگۆشەی نیگای جیاواز و بوارە جۆراوجۆرەکانی ئابووری و سیاسی و فەلسەفی و تەندروستی و کۆمەڵاتەتی و ئاینی و فەرهەنگی لێکبداتەوە. هەوڵدەدات تیشک بخاتەسەر ئەم دیاردەیە Continue Reading »\nComments Off on مێزگردێک لە ژێر سەردێڕی: کڕۆنا واوەتر لە نەخۆشی و بەرفراوانتر لە قەیرانی تەندروستی\nWritten on June 1, 2020, by Jamal Koshish\nڕوخاندنی دەسەڵاتدارەتی حکومەتی هەرێمی کوردستانە خەلکی ناوەڕاست وخوارووی عێراق، ماوەی ٦ مانگ زیاترە بۆ تێکوپێکدانی حکومەتێکی گەندەڵ ومشەخۆری ئیسلامی وتائیفی ونەتەوەیی ڕاپەڕیون. شۆڕشیان لەدژی تەواوی پرۆژەو پرۆسەی پێکهاتەی سیاسی دەسەڵاتدارانی Continue Reading »\nComments Off on پێشمەرجی شۆڕشێکی کۆمەڵایەتی … جەمال کۆشش\nWritten on July 24, 2019, by Jamal Koshish\nواز لە ژینگە بهێنن، ،سیستەم بگۆڕن نەوەی سفرەکان، نەوەی ساڵانی دوو هەزارەکان بەدواوە، پێکهاتوویەکی کۆمەڵایەتین لە ئاڵنکارییەکی نوێدا ئامادەن بۆڕاپەڕین ،بۆ هەڵتەکاندنی دونیای کۆن ، بۆ دەستدانە پێشخستنی کۆمەڵگا ودامەزاندنی Continue Reading »\nComments Off on نەبەردەکانی نەوەیەک /ڕاپەڕینی لاوان وخوڵقانی ئینسانێکی نوێ … جەمال کۆشش\nWritten on May 4, 2019, by Jamal Koshish\nیادێک لە رۆژی ٤/٥/٢٠١٠ کردەوەی تیرۆری سەردەشت عوسمان پرۆسەی تیرۆرکردنی سەردەشت عوسمان، زنجیرە ڕوداوێکی ڕوونن و پێکەوەبەستراون. سەردەشت عوسمان، وەک ژورنالیستێکی ڕەخنەگر(دەرگاکان دامەخەن ، دونیا لەدەرەوە دەمانبینن(……….، وە نزیکەی سەرجەمی Continue Reading »\nComments Off on تتریرۆری سەردەشت عوسمان، قۆناخی ململانێیەکی بێکۆتایی … جەمال کۆشش\nWritten on January 20, 2019, by Jamal Koshish\nتالانی وفەرهوودو تیرۆر زیندانی وسەرکوت بەرهەمدەهێنێتەوە هەروەها ئاشتیشیان لەدوای ریفراندۆم(٢٥.٠٩،٢٠١٧) بەدواوە کێشەکانی نێوان یەکێتی وپارتی، دەورەیەکی نوێێ دەستپێکردووە.یەكێتی هەستی بە کەم سەنگی وبەحەواچوون دەکرد وخەریک بوو دەستی لەهەموو شت دەقرتاو Continue Reading »\nComments Off on شەڕی براکان لەسەر دەسەڵات …. جەمال کۆشش


خالید عەزیزی: لە خەباتی نەتەوایەتیی کورددا بێ گرینگیدان بە ڕۆڵی ژنان، مێژووی کورد ناتەواوە. – KDPmedia\nHomeهەواڵخالید عەزیزی: لە خەباتی نەتەوایەتیی کورددا بێ گرینگیدان بە ڕۆڵی ژنان، مێژووی کورد ناتەواوە.\nکۆمیسیۆنی تەشکیلاتی حیزبی دێموکراتی کوردستان بە بەشداریی سکرتێری گشتیی حیزب، کۆبوونەوەیەکی سیاسیی تەشکیلاتیی بۆ بەشێک لە ئەندامانی ژنی نێو ڕیزەکانی حیزب، لە یەکێک لە بنکەکانی دەفتەری سیاسیی، پێک هێنا.\nڕۆژی یەکشەممە ١٨ی بانەمەڕی ١٤٠١ی هەتاوی، بە بەشداریی سکرتێری گشتیی حیزبی دێموکراتی کوردستان، بەڕێز “خالید عەزیزی”. کۆبوونەوەیەکی سیاسیی تەشکیلاتی بۆ بەشێک لە ژنانی ئەندامی حیزب لە لایەن کۆمیسیۆنی تەشکیلاتی حیزبەوە بەڕێوەچوو.\nسەرەتای کۆبوونەوەکە کە بە چەند ساتێک بێ‌دەنگی بۆ ڕێزگرتن لە یادوبیرەوەریی شەهیدانی حیزب و گەل دەستیپێکرد، بەڕیز خالید عەزیزی، سکرتێری گشتیی حیزب، چەند وتەیەکی لە پێوەندی لە گەڵ ڕۆڵی ژنان لە حیزب و بەرزنرخاندنی خەباتیان هاوشانی پیاوان و هەروەها بەشداریی بەرچاوی ژنان لە خەباتی مافخوازانەی کورد لە ڕۆژهەڵاتی کوردستان پێشکەش کرد.\nبەڕێز عەزیزی لەم پێوەندییەدا وتی: ژنان لە هەموو دۆخێکدا لە ڕیزی پێشەوەی خەباتدا بوونە و حیزبی دێموکرات هەمووکات لە خەباتی خۆی‌دا گرینگیی بە ڕۆڵی ژنان لە ڕیزەکانی خۆی داوە.\nسکرتێری حیزب لە درێژەی وتەکانیدا وتی: لە نێوخۆی ڕيۆژهەڵاتی کوردستانیش‌دا ژنان بەشداریی و ڕۆڵێکی بەرچاوتر لە ڕابردوویان لە نێو کۆمەڵگە و بزووتنەوەی مافخوازانەی کوردستان‌دا هەیە، ژنان لە نێو ڕێکخراو و ئەنجوومەنەکانی زمانەوانی، ژینگەپارێزی، شاخەوانی و بە گشتی مەدەنی‌دا ڕۆڵی پێشەنگایەتی دەگیڕن.\nهەر ئێستا ئەوە ژنان و کچانی کوردستانن کە لە ڕێزی کاروانی داکۆکیکاری لە زمانی کوردی و پاراستنی ناسنامەی نەتەوەیی‌دا چالاکن و نرخ دەدەن و لە سیاچاڵەکانی ڕێژم‌دا تووشی ئازار و ئەشکەنجەن.\nلە ڕێزی ناڕەزایەتیی مامۆستایانی قوتابخانەکان‌دا کە ئەمڕۆژانە بەردەوامە، مامۆستایانی ژن لە پێشەوەی هەموانەوەن، بۆیە ژنانی کوردستان شانبەشانی پیاوان لە خەباتی نەتەوەی کورددا ڕۆڵێکی گرینگییان هەیە و بێ گرینگیدان بە ڕۆڵی ژنان، مێژووی کورد ناتەواوە.\nبەڕێز سکرتێری گشتیی حیزب لە بەشی کۆتایی قسەکانی‌دا یەکڕیزیی نێو ماڵی کورد و یەکگرتنەوەی دێموکراتەکانی بە پێویست زانی و لەم پێوەندییەدا، کۆمەڵێک ئەرکی بۆ ئەندامان و تێکۆشەرانی حیزب شیکردەوە.\nلە درێژەی ڕێوڕەسمەکەدا، کۆمیسیۆنی تەشکیلاتی حیزب ڕێزنامەی پێشکەش بەو کەسانە کرد کە زیاتر لە ٢٠، ٢٥، و ٣٠ ساڵی لە ڕێزەکانی حیزب‌دا ڕابردووی تەشکیلاتییان هەیە.\nلە کۆتا بەشی ڕێوڕەسمەکەدا رێزنامەی تایبەت لە لایەن بەڕێزان مستەفا مەولوودی جێگری سکرتێری حیزب، خاتوو عیسمەت نستانی، کادری حیزب لە کۆمیسیۆنی تەشکیلات و هەروەها کاک حەسەن خۆشکەلام، بەرپرسی بەشی ئاشکرای تەشکیلاتی حیزب لە کۆمیسیۆنی تەشکیلات، پێشکەش بە ئەندامانی حیزب کرا.


🏰 باشیک شوێنەکان\n📅 کاتی تۆمارکردن Aug 23 2014 10:13PM\n👁 ئەم بابەتە 35,500 جار بینراوە\n... [ زۆرتر... 👁] ✖ ✖ 1 0 ✔ 84% ✍ هـ.ب. 23-8-2014 22:13:18\n📊 باشیک: زیاتر لە دوو هەزار بۆمب و تەقەمەنی پوچەڵکرانەوە ئامار و راپرسی\n📅 کاتی تۆمارکردن Nov 30 2016 7:43PM\nدواڕۆژ، ئازاد پیرچاوشی ئەمڕۆ چوارشەممە 30ی تشرین [ زۆرتر... 👁] ✖ ✖ ✖ 0 0 ✔ 93% ✍ هـ.ب. 30-11-2016 19:43:57\n📷 پێشمەرگە خاچی کڵێسەکانی باشیک دەخاتەوە شوێنەکانی خۆیان وێنە و پێناس\n📅 کاتی تۆمارکردن Nov 15 2016 4:27PM\n... [ زۆرتر... 👁] ✖ ✖ 1 0 ✔ 88% ✍ هـ.ب. 15-11-2016 16:27:38\n📊 کوردانی ئێزدی دەگەڕێنەوە باشیک و پەرستگەکانیان نۆژەن دەکەنەوە ئامار و راپرسی\n📅 کاتی تۆمارکردن Jun 27 2017 6:54PM\nزۆربەی پەرستگەکانی کوردانی ئێزدیی ناو شارۆچکەی باش [ زۆرتر... 👁] ✖ ✖ 0 4 ✔ 91% ✍ ئـ.ئـ.ف. 27-6-2017 18:54:57


ئەستێرە تورکەکە ماڵئاوایی دەکات\nئیمڕا، ئەستێرەی بواری هونەری تورکیا بڕیاریدا بە یەکجاری واز لە کاری هونەری بهێنێت.\nپێگەی hurriyet ، بڵاویکردۆتەوە، ئیمڕا، ئەستێرەی دیاری تورکیا پاش ماوەیەکی زۆر دابڕان و دەرکەوتنەوەی لە زنجیرە درامای (ئەشقی ماڤی)، دواجار بڕیاڕیدا بەیەکجاری واز لە گۆرانی و نواندن بهێنێت.\nلە لێدوانێکدا بەڕێوبەری کارە هونەریەکانی ئیمڕا رایگەیاند "ماوەی 36 ساڵە کاری هونەری دەکات، بەڵام ئێستا تەمەنی نزیک بووەتەوە لە پەنجاکان، هەربۆیە دەیەوێت بەیەکجاری وازبهێنێت پاش کۆتایی هاتنی وەرزی کۆتایی درامای ئەشقی ماڤی".\nئیمڕا ئەردۆگان، ئەکتەر و گۆرانیبێژی دیاری تورکیایە و لەساڵی 1971 لە دیاربەکر لەدایکبووە، تاقانەی دایک و باوکی بووە، دوای ساڵێک و پێنج مانگ دایکی کۆچی دوایی دەکات.\nلەتەمەنی منداڵیدا زۆر گرنگی بە مۆسیقا دەدات، بەدەنگە خۆشەکەی هەمووان سەرسام دەکات، قۆناغی ناوەندی لە دیاربەکر تەواو دەکات، لەو ماوەیەدا چەند کاسێتێکی وێنەی ئیمڕا لەکاتی گۆرانی وتندا بلاودەبێتەوە.\nئیمڕا، لەساڵی 1984 یەکەم ئەلبومی لە ئیستەنبوڵ بڵاودەکاتەوە و هەوادارێکی زۆر کۆدەکاتەوە، لەماوەی 20 ساڵدا 18 ئەلبوم بەرهەم دەهێنێت، لەنێو دنیای میوزیکی تورکیادا جێگەیەکی دیاری هەیە و لەزیاتر لە 14 وڵات کۆنسێرتی سازکردووە.\nئیمڕا خاوەنی چەندین خەڵاتی بەناوبانگە لە بواری گۆرانی وتندا، جگە لەوەش یەکێکە لە ئەکتەرە ناودارەکانی تورکیا، ڕۆڵی سەرەکی لە زۆر دراما و فیلمی بەناوبانگی تورکیادا بینیوە، لە 2011 هاوسەرگیری کردووە ئێستا خاوەنی سێ منداڵە.\nئه‌م بابه‌ته 10591 جار خوێنراوه‌ته‌وه


ئەنقەرە.. کۆمیتەیا پشتەڤانیکرنا رێفراندۆمێ چەند دیدارێن گرنگ کرن - وارمیدیا\nئەنقەرە.. کۆمیتەیا پشتەڤانیکرنا رێفراندۆمێ چەند دیدارێن گرنگ کرن\nمێژوویا به‌لاڤكرنێ: 2017/08/12 - 2:51 م\nکۆمیتەیا پشتەڤانییا رێفراندۆمێ ل باکۆرێ کوردستانێ، چەندین ھەڤدیتنێن گرنگ ل ئەنقەرەیا پایتەختێ تورکیا کرن.\nنایل قادرخان، پەیامنێرێ وار ل باکۆرێ کوردستانێ راگەھاند؛ کۆمیتەیا پشتەڤانیکرنا رێفراندۆما سەرخوەبوونا ھەرێمێ ل باکۆرێ کوردستانێ، د گەل کۆمەلەیێن مافێن مرۆڤی و پزیشکێن تورکیا ل ئەنقەرە کۆمبوون، ھەردو کۆمەلەیان ژی پشتەڤانییا خوە بۆ رێفراندۆما سەرخوەبوونا ھەرێمێ راگەھاند.\nقادرخان راگەھاند ژی؛ کۆمیتەیا پشتەڤانیکرنا رێفراندۆمێ د گەل کەمال کلچدار ئۆغلو، سەرۆکێ پارتیا گەل یا کۆماری جەھەپێ کۆم بوون، د گەل چەند سازیێن دی ژی ھەڤدیتن پێکئینان.\nسینان چیفت یۆرەک، ئەندامێ کۆمیتەیا پشتەڤانیکرنا رێفراندۆمێ بۆ وار راگەھاند؛ داوی کۆمبوونا وان د گەل عومەر میرانی، نوونەرێ پارتیا دیمۆکراتا کوردستانێ ل باکۆر بوو، پەیاما خوە ژی بۆ ھەموو ئالییان ئاشکرا کریە و داخواز ژ ھەموویان کرییە پشتەڤانیێ ل رێفراندۆما سەرخوەبوونا کوردستانێ بکەن.\nکۆمییتەیا پشتەڤانیکرنا رێفراندۆما سەرخوەبوونا ھەرێمێ ژ سیاسەتمەدارێن کورد مستەفا ئوزچەلیک، سەرتاج بۆجاک، سینان چیفت یۆرەک، مەسعوود تەک، سدقی زیلان و چەند کەساتیێن دیێن کورد ل باکۆرێ کوردستانێ پێکھاتیە.\n2019/11/19 - 8:45 م\n2019/11/19 - 8:08 م\n2019/11/19 - 7:37 م


ئیسرائیل توێژینه‌وه‌یه‌كی زانستیی نوێی له‌سه‌ر هه‌ساره‌ی مانگ بڵاوكرده‌وه\nله نوێترین توێژینه‌وه‌ی زانستیدا، زانایان ئاماژه به‌وه ده‌كه‌ن: ڕه‌نگه هه‌ساره‌ی مانگ، له چه‌ند مانگێكی بچووك، دروست بووبێت.\nزانایانی په‌یمانگه‌ی وایزمان له ئیسرائیل، ئاشكرایان كردوه: پێده‌چێت هه‌ساره‌ی مانگ به‌هۆی یه‌كگرتنی چه‌ند هه‌سارۆچكه‌یه‌كی بچوكه‌وه، دروست بووبێت.\nئاژانسی ئه‌سۆشیه‌یتد پرێس له راپۆرتێكی شیكاریدا‌و له سه‌ر زاری زانایانی ئیسرائیله‌وه، ڕوونی كردوه‌ته‌وه، به‌هۆی ئه‌و گۆڕانكاریی‌و پێكدادانانه‌ی له گه‌ردووندا ڕوویان داوه، به‌ریه‌ككه‌وتن له نێوان چه‌ند مانگێكی بچوكدا دروست بووبێت‌و له ئه‌نجامدا ئه‌و هه‌ساره‌یه‌یان پێكهێنابێت، كه ئێستا بوه‌ته مانگی هه‌ساره‌ی زه‌وی.\nخاجای بێریتس، زانا‌و لێكۆڵه‌ر باسی له‌وه كردوه: نزیكه‌ی هه‌زار پرۆسه‌ی ژمێره‌یان كردوه و گه‌یشتوونه‌ته ئه‌و بڕوایه‌ی كه له ئه‌نجامی كۆبوونه‌وه‌ی مانگه بچووكه‌كان له‌ماوه‌ی چه‌ند ملیۆن ساڵیكدا، یه‌ك پارچه‌ی هاوبه‌شیان دروست كردوه‌و بوه‌ته مانگ.\nزاناكان ده‌شڵێن: ئه‌و مانگه بچوكانه‌ی هه‌ساره‌ی مانگی ئێستایان لێ پێكهاتوه، له 20 پرۆسه‌ی به‌ریه‌ككه‌وتندا به‌ته‌واوی یه‌كیان گرتوه‌و بوونه‌ته یه‌ك پارچه.


ڤیدیۆ؛ ته‌مه‌نی (22) ساڵه و كێشی (300) كیلۆیه\nپزیشكانی شاری رجیجاوی چینی توشی سه‌رسوڕمان بون كاتێك گه‌نجێكی (22) ساڵ گه‌یه‌نرایه نه‌خۆشخانه و كێشی (300) كیلۆبو، به‌وهۆیه‌شه‌وه له دۆخێكی خراپدایه و خراوه‌ته ژێر چاودێری وردی ته‌ندروستیه‌وه....\nبه‌ڤیدیۆ؛ سه‌گ حه‌زی له ده‌ركه‌وتن نییه\nبه‌پێچه‌وانه‌ی ئه‌و مرۆڤانه‌ی كه ئاره‌زویه‌كی سه‌رشێتانه‌یان هه‌یه بۆ ده‌ركه‌وتن له‌سه‌ر شاشه‌ی ته‌له‌فزیۆنه‌كان، پێده‌چێت سه‌گه‌كان رقیان له‌ده‌ركه‌وتن بێت....\nزێڕه‌كه‌یان لە قوڕگی دەرهێنایەوە\nپزیشکانی نەخۆشخانەی گشتی نیودەلهی لە هندستان، دوازدە پارچە زێر لە ناوسکی سەرمایەدارێکدا دەردەهێننەوە، کە بەمەبەستی خۆ دزینەوە لە گومرک و باج قوتی دابو. ...\nبه‌ڤیدیۆ؛ سه‌رۆك وه‌زیرانی ئوردن ئامانجێكی هه‌ڵه ده‌پێكێت\nسایت‌و میدیا عه‌ره‌بییه‌كان ڤیدیۆیه‌كی عه‌بدوڵا نسور سه‌رۆك وه‌زیرانی ئوردنیان بڵاوكرده‌وه له كاتی كردنه‌وه‌ی پرۆژه‌ی "بۆرتۆی ده‌ریای مردو" كه پرۆژه‌یه‌كی گه‌شتیارییه یاری گۆلف ده‌كات....\nبه‌وێنه؛ فیستیڤاڵی ئاو له تایله‌ند\n1- شه‌ڕه‌ئاو لای هه‌ندێك كه‌س به واتای ئالوگۆڕكردنی رێز دێت له‌گه‌ڵ كه‌سانی تردا...\nئەو ژنەی وەک ''سەگ'' پیاوێکی بەشەقامەکاندا رادەکێشا.. نهێنیەکەی ئاشکرا بو\nچەند رۆژێک لەمەوبەر روداوێكی سەیر هاوڵاتیانی شاری له‌نده‌نی توشی شۆك كرد كاتێك بینیان، ژنێك زنجیری سەگی كردۆته ملی پیاوێك و له‌سه‌ر...\nکۆمەڵێک زانیاری گرنگ لەبارەی روسیا\n1- ساڵانه هه‌ر یه‌كێك له‌هاوڵاتیانی روسیا (18) لیتر خواردنه‌وه‌ی كحولی ده‌خواته‌وه، ئه‌مه‌ش دو ئه‌وه‌نده‌ی ئه‌و بڕه‌یه كه پسپۆڕان پێیان وایه مه‌ترسیداره....\nبه‌ڤیدیۆ؛ پیاوێكی (71) ساڵه خۆی وه‌ك شۆربا لێده‌نێت\nپیاوێكی ته‌مه‌ن (71) ساڵه، خۆی وه‌ك شۆربا لێنا له‌سه‌ر ئاگرێكی به تین و شۆرباكه‌شی به تامی سه‌وزه لێنا....\nئایسکرێم بە ڤیاگرا\nکۆمپانیایەکی بەریتانی بەمەبەستی چالاککردنی توانای سێکسی پیاوان، بڕیاریدا بە بەرهەمهێنانی ئایسکرێم بە ڤیاگرا بۆ هاوڵاتیان....\nڤیدیۆ؛ ژنێك وەک ''سەگ'' پیاوێك بە شەقامەكاندا دەسوڕێنێتەوە\nروداوێكی سەیر هاوڵاتیانی شاری له‌نده‌نی توشی شۆك كرد كاتێك بینیان، ژنێك زنجیری سەگی كردۆته ملی پیاوێك و له‌سه‌ر ئه‌ژنۆ بە شەقامەكانی لەندەنی پایتەختی بەریتانیا دەیسوڕێنێتەوە....\nئه‌وه‌ی له‌باره‌ی چینه‌وه نه‌تزانیوه\nڤیدیۆ؛ ژنێك پێڵاوه‌كه‌ی ده‌گرێته هیلاری كلینتۆن\nله میانی به‌ڕێوه‌چونی كۆنگره‌ی دوباره پیشه‌سازی به‌كارهێنانه‌وه‌ی كانزاكان له لاس ڤێگاس، ژنێك پێڵاوه‌كه‌ی گرته هیلاری كلینتۆنی ته‌مه‌ن (66)ساڵی وه‌زیری پێشوی ئه‌مه‌ریكا، به‌ڵام به‌ری نه‌كه‌وت....\nبه وێنه؛ ژنێكی كورد له سێ سه‌ده‌دا ژیاوه‌و ئێستاش ته‌ندروستی زۆرباشه\nژنێكی كورد له شاری بانه، له سه‌ده‌كانی 19 و 20 و 21 دا ده‌ژی ئێستاش به ته‌ندروستیه‌كی باشه‌وه ده‌رده‌كه‌وێت....\nچه‌ند زانیارییه‌كی سەرنج راکێش له‌باره‌ی به‌رازیله‌وه\nله هه‌ردو لایه‌نی روبه‌ر و دانیشتوانه‌وه، پێنجه‌م گه‌وره‌ترین وڵاته له‌جیهاندا....\nله ساڵیادی ئه‌نفالدا، فێستیڤاڵی فیلمی كوردی له له‌نده‌ن ''هەزارویەک سێو'' نمایش دەکات\nفیلمی به‌ڵگه‌نامه‌یی هه‌زار و یه‌ك سێو، له‌ده‌رهێنانی ته‌ها كه‌ریمی، بۆ یه‌كه‌مجار له له‌نده‌ن، له هۆڵی ئه‌كادیمیای به‌ریتانی بۆ هونه‌ری فیلم و ته‌له‌فزیۆن نمایشده‌كرێت. ...\nچه‌ند زانیارییه‌كی سه‌رسوڕهێن سه‌باره‌ت به ماچ\nماچكردنی كه‌سێك بۆ ماوه‌ی خوله‌كێك نزیكه‌ی دو كالۆری ده‌سوتێنێت...\nلێکۆڵینەوەیەک: مەسیح بەمشێوەیە لەخاچ دراوە\nلێكۆڵینه‌وه‌یه‌كی نوێ ئاماژە بە شێوازی له خاچدانی حه‌زره‌تی عیسا (مه‌سیح) دەکات و ئاشکرایدەکات کە ده‌سه‌كانی له سه‌رو سه‌ریه‌وه به‌ستراوه‌ته‌وه نه‌ك به‌و شێوه‌ی كه زیاتر له (2000) هه‌زار ساڵه گه‌یه‌نراوه‌ته خه‌ڵك....\nبه‌وێنه؛ سه‌عاته‌كانی سه‌دام‌و قه‌زافی‌و قابوس‌و شای ئێران\nگروپی (ئه‌حمه‌د سدیقی‌و كوڕه‌كانی) كه ماوه‌ی زیاتر له (60) ساڵه له‌ناوچه‌ی خۆرهه‌ڵاتی ناوه‌ڕاست كاری دابه‌شكردنی سه‌عاتی سویسری گرانبه‌ها ده‌كات، پێشه‌نگایه‌كی كرده‌وه تێدا هه‌ندێك ئه‌رشیفی سه‌عاتی خانه‌واده‌كه‌ی خسته‌ڕو كه پێشتر نی...\nچێشتخانه‌یه‌كی ئه‌مه‌ریكا سزای پۆتین ده‌دات\nبه‌ڕێوه‌به‌رایه‌تی یه‌كێك له چێشتخانه‌كانی ویلایه‌تی نیویۆركی ئه‌مه‌ریكا ناوی ڤیلاددیمیر پۆتینی سه‌رۆكی روسیای خسته لیستی ئه‌و كه‌سانه‌وه كه...\nشاژن ویسكی و هه‌نگوین ده‌به‌خشێته پاپا\nبۆیه‌كه‌مجار شاژنه ئه‌لیزابێسی دوه‌می شاژنی به‌ریتانیا له نزیكه‌وه به پاپای ڤاتیكان گه‌یشت و له‌و سه‌ردانه‌شدا كه ئه‌میر فیلیپی هاوسه‌ری یاوه‌ری ده‌كرد بتڵێك ویسكی و بڕێك هه‌نگوین و (10) هێلكه‌ی به دیاری به‌خشیه پاپا....\nوێنه؛ گوێدرێژ بۆ گواستنه‌وه‌ی سندوقه‌كانی ده‌نگدان بەکاردەهێنرێت\nسروشتی وڵاتی ئه‌فغانستان، كه زۆربه‌ی ناوچه‌كانی به‌رزی و نزمیه وایكردوه، له هه‌ندێك له گونده دوره ده‌سته‌كانی ...


پارێزگای سلێمانی 2021-07-31\nپارێزگاری سلێمانی جەخت دەكاتەوە لە خستنەگەڕی هەموو هەوڵەكان بۆ بەرەنگاربوونەوەی ڤایرۆسی كۆرۆنا، بۆ ئەو مەبەستەش رێوشوێنەكانی خۆپارێزیی و پشكنینەكان زیاتر دەكرێن.\nرۆژی شەممە 31/7/2021، د. هەڤاڵ ئەبوبەكر پارێزگاری سلێمانی، سەردانی نەخۆشخانەی شەهید تاهیر عەلی والی بەگی كرد، كە تایبەتە بە نەخۆشیی كۆرۆنا و لەگەڵ بەرپرسانی ئیداریدا كۆبوەوە.\nلە میانی بەسەركردنەوەكەدا، پارێزگاری سلێمانی گوێی لە داواكاریی هاووڵاتیان گرت و جەختی لەوە كردەوە، هەموو هەوڵەكان دەخرێنەگەڕ لەپێناو پاراستنی هاووڵاتیان و رێگرتن لە زیاتر بڵاوبوونەوەی پەتای كۆرۆنا.\nهەر لە میانی سەردانەكەیدا پارێزگاری سلێمانی لەگەڵ بەرپرسانی ئیداریی نەخۆشخانەكە و بەرپرسانی كۆمپانیای ئیبن سینا كۆبوەوە، بەمەبەستی لەنزیكەوە ئاگاداربوون لە چۆنێتیی بەڕێوەچوونی كاروبارەكان و خزمەتكردنی هاووڵاتیان.\nد. هەڤاڵ ئاماژەی بەوەدا، ژمارەی نەخۆشخانەكانی پشكنینی كۆرۆنا و پێدانی ڤاكسین بە هاووڵاتیان زیاتر دەكەن، لە پێناو ئەوەی زۆرترین ژمارەی هاونیشتمانییان لە كورتترین ماوەدا ڤاكسین وەربگرن، یاخود پشكنینیان بۆ بكرێت و ئەوانەی تووشی بوون، خێرا چارەسەر وەربگرن.\nوتیشی: لەمەودوا تیمەكانی پشكنین زیاتر دەكرێن و سەردانی كتوپڕ‌و رێكخراو و هەڕەمەكی بۆ شوێنە جیاجیاكان دەكەن بەو ئامانجەی زۆرترین خەڵك پشكنینیان بۆ بكرێت.\nلەلایەكی دیكەوە دكتۆر ئازاد هەورامی بەڕێوەبەری نەخۆشخانەی شەهید تاهیر تایبەت بە وێبسایتی پارێزگای سلێمانیی راگەیاند: سێ كۆمپیوتەری نوێ بۆ نەخۆشخانەكە دابین كراوە و خراونەتە كار، بۆ ئەوەی كاری هاووڵاتیان و ئەو كەسانە خێراتر رایی بكرێن كە سەردانی نەخۆشخانەكە دەكەن.\nوتیشی: ئێستا رۆژانە لە نێوان سێ بۆ سێهەزار و پێنجسەد پشكنین ئەنجام دەدەن بۆ هاووڵاتیان و لە رۆژانی داهاتووشدا ژمارەكە زیاتر دەكرێن.


بەرزان محەمەدسوورە: ڕۆژئاوا لەنێوان تورکیاو ئەمریکادا. – WTARIKURD\nبەرزان محەمەدسوورە: ڕۆژئاوا لەنێوان تورکیاو ئەمریکادا.\nئەم شەڕەی، کە ئەمریکا بەتایبەت ترەمپ، لەگەڵ ئەردۆغان بۆ ڕۆژئاوایان درووستیکرد لەبواری سەربازیی، نەک شکەستی بەتورکیا هێنا، بەڵکو ناتۆش لەناو ئەم شکەستە، کەمەر شکێنەدایە، کەبەدەستی فریشتەکانی کوردایەتی و مرۆڤایەتی قەپوو قەپووزی ناتۆو لەسەرەوەش هی تورکیاو لەلایەکی تریشەوە، شکەستی ئەو گرێبەستەی نێوان ترەمپ و ئەردۆغانی تێکشکاند، کە بازرگانییەکی نهێنیان لە نێوان دایە، لە دواڕۆژدا زیاتر ئەم بازرگانییە ئاشکراتر دەردەکەوێت، هەروەها لەبواری سیاسیش بە هۆی ئەوەی، کە ئەردۆغان و هاوئاوازەکانی توشی شەلەلی دەماغی سیاسی کردون.\nئەم ئاگربەستەش لەنێوان ترەمپ و ئەردۆغان دا کراوە، چونکە ئەم دووکەساییەتیانە پەیوەندی ژێراو ژێریان هەیەو، ئەگەریی کردنەوەی دەرگای شەڕ بۆ تورکیا و کشانەوەی هێزەکانی ئەمەریکاش هەر بەم فاکتەرەبووە. چونکە ئەوان وایان دانابوو تا کۆمەڵگەی نێودەوڵەتی دێتە سەرخەت. ئەوە تورکیا کۆتایی بەشەڕ دێنێت و، ترەمپیش شتێکی مادی دەست دەکەوێت. بەڵام لەلایەن فریشتەکانەوە، قەپووزی تورکیا لە نزیکەوە شکاو، کاریی لە فەقەراتی ترەمپیش کرد، بۆیەش ترەمپ دەی ووت: ئێمە لە نزیکەوە چاودێری شەڕەکە دەکەین.\nشکەستی تورکیاو ترەمپ و ناتۆ. بووە هۆی ئەوەی کەهەست بکەن، کەهێزێک هەیە، چۆک بۆ نامرۆڤایەتی و ژێردەستەیی دا نادات، ئەوەش پەروەردەو قوتابخانەکەی ئاپۆی مەزنە، کەهەرخۆشی دەڵێت” کورد بوون؛ تاڵە بەڵام ڕاکردن لێی نامەردییە” لێرەدا ئەوە شەڕی ڕۆژئاوای کوردستانە، کە کوردی کردە ڕەقەم لە جیهاندا. بەڵام خراپیەکانی ئەم ڕێکەوتنەی ترەمپ و ئەردۆغان و بازرگانیەکەیان، کاریگەری خراپی لەسەر کورد دەبێت، چونکە ئەوەی تورکیا ئامانجیەتی ئەوەبەدی دێت، کە کورد بەهیچ شێوەیەک نەگاتە ئاو. چونکە کوردستانی ڕۆژئاوا هەرکات سنوورەکەی لەگەڵ ئاودا، جێگیر کرا، ئەوە نەک لەبواری سەربازی و سیاسی تورک دۆڕاوە بەڵکو لەبواری ئابووری وێران دەبێت و لەو پێگە جوگرافیایەی، کە بەدڵی ئەورووپاو ئاسیاو و ئەفریقاش دادەنرێت، ئەو دڵە دەمرێت و کورد دەبێتە خاوەنی ئەم دڵەی جیهان. بۆیە هەرکات بەجێگیرکردنی هێزی ئاشتی پارێز لە ناوچەکە، ئەوە کورد براوەی سەرەکی دەبێت.\nبۆیە تورکیا هەموو هەوڵێک دەدات، بۆ ئەوەی ڕێگەنەدات، کە کوردستانی ڕۆژئاوا سەربەخۆبێت و ڕێکارەکانی دەوڵەت بوونی خۆی ببڕێت. بەڵام ئەمڕۆنا سبەی ئەم داخ لەدڵ دانەی تورکیا جێبەجێ دەکرێت و کورد خۆی سەروەری نیشتمان و گەلەکەی دەکات.\nکورد لە جیهانی ئەمڕۆدا بووەتە ڕەقەمێکی دیارو لەپێش، لەسەردەستی فریشتەکان، بۆیە ئەم کۆتا شەڕەش کۆتاییەکەی دەرئەنجامی پۆزەتیڤ بۆ کورد دەشکێتەوە؛ تەنها لەسەر کوردانی ڕۆژئاوا ئەوەیە بتوانن، خۆیان لەم مەنجەنیقە بپارێزن و نەکەونە ژێر هەڵەی سیاسیەوە، بتوانن سیاسەتێکی ئەرێنی سەردەمیانە پەیڕەو بکەن و سوود لەمێژوو وەربگرن و بەهەرنرخێک بێت، ئەم دەستکەوتانە لەدەست نەدەن، چونکە تۆپەکە لەو سەللەیەی ڕۆژئاوا بێتە دەرەوە لەپارچەکانی دیکەش، بە تەقیوی دەردەکەوێت.\nبۆیە تا تۆپێکی ترو هەوایەکی تر کورد بون تاڵ تردەردەکەوێتەوە.\nكەمال محەمەد: نەخشەو پلانەكانی دوای 120 كاتژمێرەكە چین؟\nعەبدولڕەحمان ڕەزگەی: بایکۆت بکەن بەشێک مەبن لە زوڵم.


لەمیدیاكانەوە.. ئێران هێڵە سوورەكەی رێككەتنی ئەتۆمی بەزاند\n10/07/2019 737 جار خوێندراوه‌ته‌وه\nئاژانسی نێودەوڵەتی وزەی ئەتۆمی رایگەیاند، ئێران ئەو ڕێژەی پیتاندنی یۆڕانیۆمی تێپەراندووە، كە لە ڕێككەوتننامە ئەتۆمییەكەی ساڵی 2015 بە دەق ئاماژەی پێكراوە.\nهەروەها ڕۆیتەز لەسەر زاری قسەكەرێكی فەرمی ئاژانسەكە، كە سەرپەرشتی ڕێككەوتننامەكە دەكات، ئەوەی گواستووەتەوە "یۆكیا ئەمانۆ ئەبلغ" ی بەڕێوەبەری گشتی ئاژانسەكە وتوویەتی: پشكنەرەكانی ئاژانسەكەیان لە 8 ی تەمموز لەوە دڵنیابوونەوە، كە ئێران بەندەكانی ڕێككەوتننامەكەی پیشێلكردووە، ئاژانسەكەش ڕاپۆرتێك لەو بارەوە بۆ دەوڵەتانی ئەندامی رێككەوتننامەكە ئەتۆمییەكە ناردووە.\nئاژانسەكە مەترسی ئەوەی هەیە دوای پێشیلكارییەكەی ئەم دواییەی ئێران، چی دیكە ڕێككەوتننامە ئەتۆمییەكە یارای جیبەجێكردن و بەردەوامبوون نەبێت.\nهاوكات ئاژانسی تەڵەبە بۆ هەواڵەكانی ئێرانیش لەسەر زاری "بەهرۆز كەمالۆندی" ووتەبیژی ئاژانسی ووزی ئەتۆمی ئێرانییەوە ئەو پێشیلكارییەی ئێرانی دووپاتكردۆتەوە، تارانیش دەڵێت لە دوای 60 ڕۆژی دیكە، قۆناغی سێیەمی كەمكردنەوەی پابەندییەكانی بە ڕێككەوتننامەكەوە دەستپێدەكات و ئەگەری ئەوە هەیە یۆڕانیۆم بە ڕێژەی 20% یان زیاتر بپیتێنن و ئامێرەكانی پاڵپێوەنانی مەركەزیش بخەنەوەگەڕ كە پێتر وەستابوون. ئەم ڕێژەی 20% هەنگاوێكی ورژێنەرە و ڕێخۆشكەریشە بۆ گەیشتن بە یۆڕانیۆمی پەرتبوو بە پلەی 90% كە بەسە بۆ دروستكردنی بۆمبێكی ئەتۆمی.\nئەمەش وڵاتانی ئەوروپی ئەندامی ڕێككەوتننامەكەی خستۆتە ژێر فشارێكی زیاترەوە، ئەوان موكوڕن كە سەرباری سزا تازەكانی ئەمریكا، دەبێت تاران پابەندی ڕێككەوتننامەكە بێت.\nدەستبەسەرداگرتنی نەوتگوێزەرەوە ئێرانییەكە\nئەمیر حاتەمی وەزیری بەرگری ئێرانی وتی: دەستبەسەرداگرتنی ئەو نەوتگوێزەرەوە ئێرانییە لە گەرووی جەبەل تاڕیق لە لایەن بەریتانیاوە، بە تۆمەتی گواستنەوەی نەوتی خاو بۆ سوریا كە پێشێلكاری گەمارۆكەی یەكیەتی ئەوروپایە، ، هەڕەشەیە و لێی خۆش نابن. بەریتانیاش ووتی دەكرێت بۆ ماوەی 14 ڕۆژ ئەو نەوتگوێزەرەوەیە دەستی بەسەردا بگیرێت، ئێرانیش ووتی هەنگاوی یاسایی دبلۆماسی لەو پرسەدا دەگرنەبەر، فەرماندەی پاسەوانی شۆڕشی ئێرانیش لە بەرامبەردا هەڕەشەی دەستبەسەرداگرتنی كەشتییەكی بەریتانیا دەكات\nكەلێنی یاسایی لە عێراقدا ناكۆكی دەخاتە نیوان هەردوو دەسەڵاتی یاساكاری و جیبەجێكارییەوە\nعەرەبی جەدید بڵاویكردەوە:\nهەندێك لەو یاسایانەی لە خولەكانی پەرلەمانی پێشوو دەرچوون دەمەتەقێیەكی سیاسییان دروستكردووە، هەندێك بۆ دەستكەوتی تایبەت دەیقۆزنەوە، هێزی سیاسیش هەن داوای چاوپێداخشاندنەوەیەكی گشتگیر بەو یاسایانەدا دەكەنەوە و داوی هەمواركردنەوەی دەكەن. كەسانی دیكەش ئەوە دووپات دەكەنەوە كە ئەم دۆخە بۆتە هۆی سەرهەڵدانی ناكۆكی لە نێوان حكومەت و پەرلەماندا.\nیاسای لێبووردنی گشتی یەكێكە لەو یاسایانە و لە مەترسیداترینیانە، بەو پێیەی هەل بۆ تاوانبار و گەندەڵكاران دەڕەخسێنێت بەوەی بە پێدانی گوژمە پارەی دیاریكراو دۆسییەكانیان لەكۆڵكەنەوە.\nبە گویرەی قسەی بەرپرسێكی ئاگادار كە بۆ عەرەبی جەدید دواوە، ملبەملەیەكی پەرلەمانی لە لایەن چەند پەرلەمانتارێكەوە سەبارەت بە دۆسیەكانی یاسای لیبووردنی گشتی و یاسای دیكە كراونەوە بە مەبەستی لێكۆڵینەوە لێیان و چارەسەركردنی كەموكورتییەكانیان، چەند پەرلەمانتارێكیش دەستیان كردووە بە واژۆ كۆكردنەوە بۆ هەمواركردنەوەی یاساكە بەو پێیەی كەموكورتی مەترسیداری تێدان كە هەڕەشە لە ئاشتی كۆمەڵایەتی دەكەن، چونكە تاوانبار و گەندەڵكاران بە زەبری پارە خۆیان لە لێكەوتە یاساییەكانی تاوانەكانیان درەباز دەكەن.\nبەرپرسەكە وتی: ئەو ملبەملەیە كێشمەكێشمێكی یاسایی لە نێوان پەرلەمان و حكومەتدا دروست دەكات، ئەمەش بە هۆی دژیەكی ئاراستەی كاری حكومەت و وویستی پەرلەمان، ووتیشی هەمواركردنەوەكە پێویستی بە سازانی نیوان حكومەت و پەرلەمان هەیە و دەبێت بەرژەوەندی گشتیش لەبەرچاو بگیرێت.\nیاساكە بە دەق دەڵێت: دەكرێت فرمانی لە سێدارەدان جێبەجێ نەكرێت ئەگەر قەرزدار ئەو پارەی دایەوە كە لە ئەستۆیەتی، جا چ پارەكە بداتەوە دەوڵەت یان كەسەكان، یاخود ئەگەر ئەو لایەنەی داوای لەسەر تۆمار كردووە دەستبەرداری داواكەی بێت.\nسەلیم هەمزە ئەندامی لیژنەی یاسایی پەرلەمانە وتی: زۆرینەی ئەو یاساییانەی كە پێشتر دەرچوون پێویستیان بە نوێكردنەوە و هەمواركردنەوە هەیە، چونكە لە دۆخی نائاساییدا دەرچوون لەو كاتەی گرفتی داعش هەبوو، بەڵام ئێستا دۆخەكە گۆڕاوە و پێویستە دەستكاری بكرێنەوە. ووتیشی دەبێت ئەو یاسایانە لەگەڵ بنەماكانی مافەكانی مرۆڤ یەكبگرنەوە تاوەكو عێراق تووشی لۆمەی ڕێكخراوە نێودەوڵەتیییەكان نەكەن. ووتیشی یاسای دیكەش هەن كە پێویستیان بە هەمواركردنەوەیە وەك هەردوو یاسای (ڕاژەی شارستانی و ئەنجومەنی پارێزگاكان).\nمەدا پرێس بڵاویكردەوە:\nلیژنەی پەیوەندییەكانی دەرەوەی پەرلەمانی عێراق ناڕەزایی خۆی نیشاندا لە بەرامبەر ئەو میكانیزم و مەرجانەی وەزارەتی دەرەوە دایناون بۆ دیاریكردنی 70 باڵوێز، لیژنەكە پێی وایە دیاریكردنی تەمەنی پاڵێوراوەكان بە كەمتر لە 55 ساڵ زۆر لە پاڵێوراوان لە كاری باڵوێزی بێبەش دەكات، فراكسیۆنەكانیش ناوی زیاتر لە 100 پاڵێوراویان پێشكەش بە لیژنەی پەیوەندییەكانی دەرەوەی پەرلەمان كردووە كە زۆرینەیان تەمەنیان لە 60 ساڵان دایە تاوەكو 35 كەسیان لێ هەڵبژێرن.\nدامەزراندنی باڵوێزەكان لە وەزارەتی دەرەوە چەند پێودانگێكی بۆ دانراوە كە لە بەندی 9 ی یاسای ڕاژەی دەرەكی باسیان لێوەكراوە ، بەوەی دەبێت كەسەكە لەسەر بنەمای پاڵاوتنی لە لایەن وەزیر و ڕاسپاردەی ئەنجومەنی وەزیران و ڕەزامەندی پەرلەمان دابمەزرێت، ئەو ڕێسایە 25% ی ئەو باڵوێزانەی لەو مەرجانە بەدەر كردووە.\nملحان ئەلمكوتری ئەندامی لیژنەی پەیوەندییەكانی دەرەوەی پەرلەمان بۆ مەدا پرێس ووتوویەتی ئەنجومەنی وەزیران لیستی ناوی 70 باڵوێزی ئامادە كردووە و دەیانخاتە بەردەم پەرلەمان بۆ دەنگ لەسەردانیان. ووتیشی نیوەیان وەزارەتی دەرەوە و نیوەكەی دیكەشیان فراكسیۆنە پەرلەمانییەكان دیاریان دەكەن. ناوبراو ووتیشی وەزارەتی دەرەوە لیستێكی 35 پاڵێوراوی ئامادە كردووە و هێشتاش ناوەكانیان نەگەیشتوونە پەرلەمان، وتیشی لیژنەكەیان پەیوەندیدارە بە وەرگرتنی لیستی پاڵێوراوانی فراكسیۆنە پەرلەمانییەكان بۆ ووردبینیكردن و پشكنینیان بۆ هەڵبژاردنی لێوەشاوەترینیان، ووتیشی هەندێك لە فراكسیۆنەكان ناوی پاڵێوراوەكانی خۆیان ناردووە.\nناوبراو ئەوەشی وت: ژمارەی پاڵێوراوانی فراكسیۆنەكان گەیشتۆتە 100 كەس كە 35 یان وەزاراتی دەرەوە دیاریان دەكات، محەمەد یوسفی ئەندامی لیژنەی یاسایی بۆ مەدا پرێس ئەوەشی گوت كە فراكسۆنە پەرلەمانییەكان ناوی پاڵێوراوانی خۆیان پێشكەش كردوون، ووتیشی میكانیزنی پەیڕەوكراوی فراكسیۆنەكان لە پاڵاوتنی باڵوێزەكان، بۆ هەر 10 كورسی پەرلەمانی باڵوێزێكە، لە بەندی 61 ی دەستوری عێراقیشدا ئاماژە بەو پرسە كراوە كە خاوەن پلە تایبەتەكان و باڵوێزەكان ڕەزامەندی پەرلەمانیان پێویستە و لەسەر ڕاسپاردەی ئەنجومەنی وەزیران دەبێت، مەرجیش ئەوەیە كەسەكە تەمەنی لە خوار 55 ساڵی بێت و زمانێكی بێگانە بزانێت و ئەزموونی كاری دبلۆماسی هەبێت و خاوەن ڕۆشنبیرییەكەی فراوان بێت.\nفەرید یاسینی باڵوێزی عێراق لە واشنتۆن كەوتۆتەبەر هەڵمەتێكی رەخنەگرانەی فراوان و داوای لەسەركارلانی دەكەن، ئەمەش بەهۆی ئەوەی باسی ئەوەی كردووە چەند هۆكارێكی بابەتی هەن وا لە عێراق دەكەن پەیوەندی دبلۆماسی لەگەڵ ئیسڕائیلدا ببەستێت.\nلێدوانەكەی باڵویزەكە لە میانەی چاوپیكەوتنێكی تەلەفزیۆنی بوو سەبارەت بە كۆنگرەی مەنامەی پایتەختی بەحرەین سەبارەت بە مامەڵەی سەدە و ئەگەری ئاساییكردنەوەی پەیوەندییەكان لەگەڵ ئیسڕائیلدا، باڵوێزەكە ووتی هۆكاری بابەتی هەن وا دەكەن پێویست بێت عێراق و ئیسڕائیل پەیوەندییەكانیان ئاسایی بكەنەوە وەك بوونی ڕەوەندێكی گەورەی عێراقی لە ئیسڕائیل، ووتیشی لە ئێستادا عێراق پەیوەندی لەگەڵ ئیسڕائیلدا نییە.\nلە كاردانەوەی ئەم قسانەی باڵوێزەكەدا، وەزارەتی دەرەوەی عێراق تووشی ڕوگیری بووە، بۆیە ئەحمەد سەحافی ووتەبێژی لە بەیاننامەیەكدا ووتی ئێمە پەیوەندییمان لەگەڵ ئیسڕائیلدا نییە و پابەندی بایەكۆتیشین دژ بەو دەوڵەتە. لەولاشەوە هەریەك لە هاوبەندی دەوڵەتی یاسا و حزبی دەعوەی ئیسلامی بە سەرۆكایەتی نوری مالكی لە دوو بەیاننامەی لێكجیاوازدا لێدوانەكانی ئەو باڵوێزەیان ڕسوا كرد و دوایان كرد لەكار بخرێت. فراكسیۆنی "سائیرون" یش هاتەپاڵ ئەو هێزە سیاسییانەی كە دژ بە لێدوانەكەی باڵوێزەكە بوون.\nپێگە هەواڵییەكان دەڵێن كە پەرلەمانی عێراق خەریكە لە داڕشتنی یاسای دادگای باڵای فیدراڵی تەواو دەبێت و فراكسیۆنەكانیش بە زووترین كات دەنگی لەسەر دەدەن. لە ڕواڵەتدا پەرلەمان كاری یاساكاری خۆی دەكات، بەڵام لەناوئاخندا ئامانجەكە پێچەوانەیە، دانیشتنی ڕۆژی 30/6/2019 ی پەرلەمان وەرچەرخانێكی مەترسیدارە بە دەستبردن بۆ یاسای دادگای باڵای فیدڕاڵی، ترسەكە لەوەیە پارتە ئیسلامییەكان و دیوانەكانی ئەوقاف بەسەر داڕشتەی ئەو یاسایەدا زاڵبن و بەشێوەیەك دایڕێژن كە باڵادەستی خۆیان مسۆگەر بكەن.\nلەو دانیشتنەدا ڕۆڵی فەقیهەكان ڕاێژكارییە و ژمارەیان كەمكراوەتەوە بۆ 2 كەس و شارەزایانی شەریعەتی ئیسلامییش ژمارەیان وەكو خۆی ماوەتەوە كە 4 كەسن و ئەندانی فەرمی دادگاكەن و مافی دەنگدانیشیان هەیە.\nئەمەش پێچەوانەی قسەكانی لیژنەی یاسایی پەرلەمانی عێراقە كە گوایە فەقیهە یاساییەكان ڕۆڵیان دەبێت و هاوسەنگی دەپارێزن و ئەندامیش دەبن، دەشتوانن لە بەرامبەر شارەزایانی شەریعەتی ئیسلامی هاوسەنگی ڕابگرن كە وەقفی شیعی و سونی دەیانپاڵێون.\nمافی ڕەتكردنەوەی ئەو بڕیارانەی دژ بە جێگیرییەكانی ئیسلامن دەدرێتە ئەو شارەزایانەی شەریعەتی ئیسلامی، لە بەرامبەریشیاندا فەقیهە یاساییەكان هەبن و ڕۆڵیان ڕەتكردنەوەی ئەو یاسایانە دەبێت كە دژ بە جێگیرییەكانی دیموكراسی و مافەكانی مرۆڤن. دادگاكەش لە سێكوچكەیەك پێكدێت كە شارەزایانی شەریعەتی ئیسلامی و دادوەرەكان و فەقیهە یاساییەكانن.\nسەرچاوە: میدیا عێراقی‌و جیهانییەكان


جوتیاران چەكی پارەی گەنمەكانیان وەردەگرن - تۆڕی میدیایی خەڵک\nجوتیاران چەكی پارەی گەنمەكانیان وەردەگرن\nبەڕێوەبەرایەتی بازرگانی دانەوێڵەی سلێمانی بڵاویكردەوە، ئەو جوتیارانەی گەنمیان ڕادەستی بنكەی وەرگرتنی گەنمی سیروان كردووە ئەمڕۆ چەكی پارەكانیان وەردەگرن و سبەینێش كۆتا ڕۆژە بۆ وەرگرتنی چەكەكان.\nلەڕاگەیەنراوێكی بەڕێوەبەرایەتی بازرگانی دانەوێڵەی سلێمانیدا هاتووە، “ئاگاداری ئەو جوتیارانە دەكەین كە گەنمیان ڕادەستی (بنكەی وەرگرتنی گەنمی سیروان) لەپارێزگای هەڵەبجە كردووە لە بەڵگەنامەی ژمارە كارتی 730 بۆ ژمارە 840 ئەمڕۆ چوارشەممە 21ی4ی2021، سەردانی بنكەی ناوبراو بكەن بەمەبەستی وەرگرتنی چەكی پارەكانیان”.\nباس لەوەشكراوە، ئەو جووتیارانەی كە لە ساڵی 2016 گەنمیان ڕادەست بە بنكەی ناوبراو كردووە و تا ئێستا نەهاتوون بۆ وەرگرتنی چەكی پارەكانیان رۆژی پێنچشەمە 22ی4ی2021، كۆتا ڕۆژە بۆ وەرگرتنی چەكەكانیان، هەر جووتیارێك لەو رۆژە سەردانیان نەكات ئەوا وەرگرتنی چەكەكان دەكەوێتە دوایی جەژنی رەمەزان.\n17 ئازار 2021 8.25 pm\nخەڵك- بڕێك پارە لە عیراقەوە ڕەوانەی هەرێمی كوردستان كرا و كاتی دابەشكردنی پارەی جوتیاران لە ناوچە جیاجیاكانی…\nكاتی وەرگرتنی گەنمی جوتیاران لە سایلۆكان دیاریكرا\n25 نیسان 2021 4.00 pm\nخەڵك وەزارەتی بازرگانی و پیشەسازی حكومەتی هەرێم ڕایدەگەیەنێت ، ئامادەكاری بۆ پرۆسەی بەبازاركردنی گەنمی جوتیارانی…


عیماد عه‌لی: نوخشه بێت له كوردستان. – WTARIKURD\nئه‌و زانیاریانه‌ی له به‌رده‌ستان كه له‌و كاندیدانه‌ی هه‌ڵبژاردنی سه‌رۆك كۆماری تونس بۆ قۆناغی دووه‌م سه‌ركه‌وتوون و یه‌كه‌م و دووه‌می ده‌نگه‌كانیان به‌ده‌ستهێناوه” یوسف ئه‌لسه‌عید و نه‌بیل ئه‌لقوره‌وی” ین. ئه‌مه‌ش لای زۆرێك له نێوخۆ و ده‌ره‌وه‌ی تونسیش چاوه‌ڕوان نه‌كراو بوو.\nئه‌گه‌ر هه‌ردوكیانیش له ده‌ره‌وه‌ی سیستمه‌كه‌دا نین، به‌ڵام یوسف سه‌عید له ده‌ره‌وه‌ی سیستمی گه‌نده‌ڵی به‌ربڵاو له تونس حساب ده‌كرێت، كه‌چی ئه‌وه‌ی نه‌بیل ئه‌لقوره‌وی تا ئێستاشی له‌گه‌ڵدا بێت به‌تۆمه‌تی گه‌نده‌ڵی زیندانی كراوه، به‌ڵام تۆمه‌ته‌كه پشتراست نه‌كراوه‌ته‌وه، بۆیه له‌به‌ر هۆكاری بابه‌تی زۆری وڵاته‌كه و پشت به‌ستن به هه‌ژاران دووه‌م ده‌نگی به‌ده‌ستهێناوه. له‌به‌ر ئه‌وه‌ی هه‌ردوكیان دژی گۆڕین و وه‌رگۆڕانی دیموكراسیانیه‌ی سیستمه‌كه نه‌بوون.\nئه‌وه‌ی روونه، هه‌ریه‌كه‌یان هه‌ڵبژێردرێت كه سه‌ر به‌هیچ حزبێكی ده‌سه‌لاتدار و لایه‌نی به‌هێزی ده‌سه‌ڵاتی تونس نین، له‌لایه‌ن خاوه‌ن به‌رژه‌وه‌ندیه فراوانه‌كانی حكومڕانانی تونس توشی گیروگرفت ده‌بێت و له‌و نێوه‌نده‌شدا ناتواانێت به رێژه‌یه‌كی قه‌ناعه‌تهێن په‌یمانه‌كانی جێبه‌جێ بكات و ئاواته‌كانی ئه‌و خه‌ڵكه‌ش بێنێته‌دی كه هه‌ڵیبژاردوون، به‌ڵام ئه‌مه هه‌نگاوی سه‌ره‌تای گۆڕانكاری ده‌بێت.\nزۆرینه‌ی ئه‌وانه‌ی ( یوسف و نه‌بیل) یان هه‌ڵه‌بژاردووه له خه‌ڵكه ره‌شوروت و داماو و سه‌رگه‌ردانه‌كه‌ی تونسن و له باریی ژیانیاندا ئه‌وه‌نده نه‌بوو و و نه‌دارن له خواره‌وه‌ی هێڵی هه‌ژاریدا ده‌ژین. ئه‌وانه‌ن كه رژێمه‌كانی بۆرقیبه و بن عه‌لی و رژێمی دیموكراسیی نوێی دوای به‌هاری عه‌ره‌بیش زوڵمی لێكردون و پێی پێداناون، هیچ ئاواتێكیان نه‌بوو بۆ رزگاربوون و ده‌رچون له ئاستی هه‌ژارێتی، بۆیه ده‌نگیان به ئه‌لسه‌عید و قوره‌وه‌ی داوه له‌به‌ر ئه‌وه‌ی بۆ حه‌فتا ساڵه به‌و شێوه‌یه ده‌ژین و، ئه‌وانه‌ن كه هیچیان نیه تاوه‌كو له‌م كاره‌یاندا بیدۆرێنن و، رووناكیه‌كی بچوك له ئه‌وپه‌ر تونێڵه تاریكه‌كه له‌م دوو كاندیده ده‌بینن. ئه‌مه‌ش به‌و هیوایه‌ی به‌ڵكو ئه‌وه‌ی ئه‌مانه له خه‌ڵكانی پێشتر به‌ده‌ر بن و قوتاركه‌ریان بن له نه‌هامه‌تیه‌كانیان. به‌ڵام ده‌بێت ئه‌وه‌مان له‌بیرنه‌چێت، ئه‌وه‌ی زیاتر سه‌رپه‌رشتی پروپاگه‌نده و ده‌نگ كۆكردنه‌وه‌یان بۆ ئه‌لسه‌عید ده‌كرد ئه‌وانه‌ن كه‌به نه‌وه‌ی شۆرشی به‌هاری عه‌ره‌بی ناسراون و له رۆشنبیرانن، به‌ڵام هیچ سودێكیان له‌م رژێمه تازه‌یه نه‌بینیوه و له‌و رۆژه‌وه كه بن عه‌لیان ده‌رپه‌ڕندا جیاوازیه‌كی ئه‌وتۆ له ژیانیاندا نابینن و رژێمیكی ئه‌وتۆ نه‌هاتۆته ئاراوه كه ئه‌مان لێی رازیبن. واته نه‌وه‌ی شۆرش و راپه‌رینه‌كه‌ی یه‌كه‌م وڵاتی به‌هاری عه‌ره‌بین. له‌گه‌ڵ ئه‌وه‌شدا ئه‌و نه‌وه‌یه‌ن كه هیچ په‌وه‌یندیه‌كیان به شۆرشه‌كه و ده‌رئه‌نجامه‌كانی نه‌ماوه و هیچ سودێكیان لێنه‌بینیوه، له‌گه‌ڵ ئه‌وه‌ی له‌گه‌ڵ شۆڕشه‌كه و ده‌رهاویشته‌كانی رۆیشتن و زۆر ته‌وه‌ر و پرسی گرنگیان خسته سه‌ر باس و لێكۆڵینه‌وه و وه‌كو دۆسێی شه‌هید و برینداره‌كانی شۆرشه‌كه‌و خزمه‌تگوزای بۆ هه‌ژاران. ئێستاش ئه‌وه‌ی كۆی كردونه‌ته‌وه دابڕانه له‌گه‌ڵ رژێمی تازه و سیستمه كلاسیكیه‌كه‌ی، به‌ڵام هیوایان زۆره و زۆر دیدو بۆچونی جیاواز كۆكردونه‌ته‌وه كه تایبه‌ته به سیستمی سیاسی مۆدێرن و شێوازه‌كانی حكومدارێتی. ئه‌وه‌یان له‌گه‌ڵ یوسف سه‌عید هاوبه‌شه كه ئه‌و رایگه‌یاند نیازی وایه هه‌ڕه‌مه‌كه‌ی چۆنێتی حوكمی ئێستا سه‌ره‌وژووربكات و یاسای هه‌یڵبژاردن بگۆڕیت، واته پشت به ده‌سه‌لاتی خۆجێیتی فراوانی ناوچه هه‌مه‌چه‌شنه‌كان ببه‌ستێت و ده‌سه‌لاته‌كانی دابه‌ش بكات به‌سه‌ر فه‌رمانگه خۆجێیه‌كاندا و ناوه‌ندێتی كه‌م بكاته‌وه.\nئه‌وه‌ی روونه لای هه‌مووان كه هه‌ر یه‌ك له‌مانه له خولی دووه‌می هه‌ڵبژاردنه‌كه سه‌ربكه‌وێت و ده‌ربچێت توشی رێگه‌یه‌كی سه‌خت ده‌بێت ورووبه‌رووی واقیعه‌كه و لوبی چه‌ته‌كانی زاڵبووی سه‌ر وه‌زعی تونسی پاش شۆرشه‌كه ده‌بێته‌وه، یان ده‌بێت له‌گه‌ڵ خاوه‌ن هێزه زۆره یه‌رله‌مانیه‌كان هاوپه‌یمانی بكات بۆ ئه‌وه‌ی بریاره‌كانی جێبه‌جێ بكرێت یان شۆرشێكی ریشه‌یی به‌رپابكات، له‌به‌ر ئه‌وه‌ی ناتوانێت به‌یه‌ك پاكێج سه‌رجه‌م په‌یمان و یه‌یامه‌كانی به‌دیبێنێت. واته‌هه‌ر یه‌كه‌یان بێت سه‌ربكه‌وێت ده‌تواێت ته‌نها هه‌نگاوی یه‌كه‌می گۆڕانكاری به شێوه‌یه‌كی ئاشتی و دیموكراسیانه له تونس بنێت.\nئه‌گه‌رته‌ماشای هه‌رێمی كوردستانیش بكه‌ین كه بۆ 28 ساڵ زیاتر وه‌زعه سیاسی و ئابووریه‌كه له‌لایه‌ن خه‌ڵكانێكه‌وه رفێنراوه كه‌چی به پرۆسه دیموكراسیه رووكه‌شه‌كه و نه ده‌موچاوه‌كانیش نه‌گۆراوه، ئه‌مه‌ش هۆكاری زۆری هه‌یه و سه‌ره‌كیترینیان هۆشیاری میله‌ت و جیاوازی له نێوان مه‌یلی گۆڕانكاری له لای خه‌ڵك و پابه‌ندبوه‌كانی حزبه ده‌سترۆشیتووه‌كان به‌هۆكاری به‌رژه‌وه‌ندی ته‌سك ئه‌وه‌نده گه‌وره نه‌بووه كه له هه‌ڵبژاردندا هه‌نگاوی یه‌كه‌می گۆڕانكاری بنرێت. به‌ڵێ ئه‌وه‌ی هاته ئاراوه له كاتی سه‌ركه‌وتنی گۆڕان به جوانی به‌رێوه‌نه‌براو پاشه‌كشه‌ی پێكراو هه‌ر به‌خۆی و هه‌نگاوه هه‌ڵه‌كانی ره‌نجه‌كانی خۆی به‌بادا برد و به‌خۆیشی هاته ریزی حزبه كلاسیكیه‌كان و كه‌وته ژێر كاریگه‌ری واقیعه‌كه‌وه. ئێستا كوردستان پێوه‌یستی به رێگه‌یه‌ك بۆ گۆڕانكاری ئاشتیانه‌ی دیموكراسیانه‌ی هاوتای تونس هه‌یه كه به رێره‌وی دیمركاسیانه‌وه ئه‌مانه بخاته لاوه و گۆڕانكاری ریشه‌یی پله‌به‌پله بكات. ئه‌وه تونس نوخشه بێت له كوردستان.\nمورەی بوكچینە: گوێڕادێرە ئەی مارکسیست! بەشی هەشتەم.


فێڵیكی زۆرزانانەی تاوانبارێكی بەرازیلی بۆ راكردن لەزیندان\n08/08/2019 670 جار خوێندراوه‌ته‌وه\nسەرۆكی باندێكی مافیایی ترسناك لەبەرازیل بۆ دەربازبوونی لە زیندان پەنای بردووەتە بەر فێڵێكی زۆرزانانە، بەڵام پێش جێبەجێكردنی پیلانەكە پۆلیس توانیویەتی شكست بە هەوڵەكە بهێنن .\nبەگوێرەی رۆژنامەی "گاردیان"ی بەریتانی، كلۆفینۆ داسیلڤا، كە لە گرتووخانەیەكی شاری ڕیۆ دی جانیرۆ زیندانی كراوە، هەوڵیداوە لەڕێگای گۆڕینی شكڵ و شێوەی خۆی بۆ سەر شێوەی كچەكەی، كە لە زیندان سەردانی دەكرد رابكات .\nئەو تاوانبارە ترسناكە لەرێگای پۆشینی ماسكێكی هاوشێوەی رووخساری كچە كەی‌و لەسەركردنی قژێكی دەستكردو لەچاوكردنی چاویلكە و جلوبەرگی ژنانە و بەوپەڕی پیشەییانە هەوڵی راكردنی لەزیندان داوە.\nبەگوێرەی سەرچاوەكان كچەكە تەمەنی ١٩ ساڵە ، پیلانی باوكەكە ئەوە بووە، كە خۆی بێتەدەرەوە و كچەكەی لەزیندان بەجێبهێڵێت.\nهێشتا پۆلیس بۆی روون نەبووەتەوە، كە ئایا كچەكە لەگەڵ باوكی دەستی هەبووە لەدارشتنی پیلانەكە ، یان تەنیا ناچاركراوە بۆ جێبەجێكردنی ئەوەی پێیوتراوە .\nچاوەڕێ دەكرێت ئیدارەی گرتووخانەكە بەهۆی هەوڵی راكردنی ڕێوشوێنی سزایی دەرحەق بەسەرۆكی ئەو باندە مافیاییە جێبەجێبكات ، بەڵام لێكۆڵینەوەكان لەكەسانی تریش دەگەرێن‌و ئەگەری هەیە یارمەتی جێبەجێكردنی پرۆسەكەیان دابێت، لەبەر ئەوەی بێ یارمەتی دەرەوە هەرگیز نەدەتوانرا پلانەكە بگاتە ئەو ئاستە . .


پێبه‌ندین به ڕێککه‌وتنی ناڤۆکی له‌گه‌ڵ ئێران - Mehr News Agency\nAP ١٣٩٧ ڕێبەندان ٢٨ ١١:٥٦\nNews Code 25060\nپێبه‌ندین به ڕێککه‌وتنی ناڤۆکی له‌گه‌ڵ ئێران\nوه‌زاره‌تی ده‌ره‌وه‌ی ئاڵمانیا له زاری وه‌زیری ده‌ره‌وه‌ی ئه‌م وڵاته ڕایگه‌یاند: پێبه‌ند ده‌بن به ڕێککه‌وتنی ناڤۆکی.\nبه ڕاپۆرتی ئاژانسی مێهر، تویتری وه‌زاره‌تی ده‌ره‌وه‌ی ئاڵمانیا له زاری هایکۆ ماس، وه‌زیری ده‌ره‌وه‌ی ئه‌م وڵاته نووسی: ئێمه پێویستمان به گفتوگۆی سازێنه‌ر هه‌یه له‌گه‌ڵ ئێران بۆ ئه‌وه‌ی به ڕێکارێکی سیاسی سه‌باره‌ت به سووریا و یه‌مه‌ن بگه‌ین.\nله درێژه‌ی ئه‌م تویته‌دا هاتووه: تاکوو ئه‌و کاته‌ی ئێران پێبه‌ند بێت به ڕێککه‌وتنی ناڤۆکی ئێمه‌ش به ته‌واوی پێبه‌ند ده‌بین به‌م ڕێکه‌وتنه.\nهه‌روه‌ها وه‌زیری ده‌ره‌وه‌ی ئاڵمانیا له گفتوگۆ له‌گه‌ڵ ڕۆژنامه‌ی فڕانکفۆرتێر ئاماژه‌ی دابوو که ئه‌مریکا له دوای ئه‌وه‌یه که ئه‌ورووپا له دژی ئێران هاوڕێی بێت، به‌ڵام به‌رژوه‌ندییه‌کانی ئه‌مریکا و ئه‌ورووپا یه‌کسان نین.\nوه‌زیری ده‌ره‌وه‌ی ئاڵمانیا جه‌ختی کرد: وڵاتانی ئه‌ورووپایی هه‌ماهه‌نگ کار ده‌که‌ن. سه‌پاندنی باجی گومرۆکی به سه‌ر پۆڵا و ئاڵۆمینیۆم له لایه‌ن ئه‌مریکا و به‌رجام نیشنای دا که وڵاتانی ئه‌ورووپایی ئاماده‌ن له به‌رژه‌وه‌ندی خۆیان به‌رگری بکه‌ن. هه‌ڵبه‌ت ئه‌سته‌مه هه‌موو ۲۸ وڵاته‌که یه‌ک ڕا بن، به‌ڵام وڵاتانی ئه‌ورووپا تێگه‌یشتوون که ته‌نیا له‌م ڕووه‌وه‌یه که جدی ده‌یگردرێن.


- 2/21/2019 4:47:00 PM 1689 جار خوێندراوەتەوە\nیه‌كێتی ئه‌وروپا بۆ یارمه‌تیدانی ئاوه‌دانكردنه‌وه و سه‌قامگیریی عیراق 56ملیۆن دۆلار ته‌رخان ده‌كات، ئه‌وه‌ش لەمیانی سەردانێکی كۆمیساری یه‌كێتی ئه‌وروپا و جێگری سه‌رۆك وه‌زیرانی به‌لجیكا و جێگری نوێنه‌ری تایبه‌تی سكرتێری گشتیی نه‌ته‌وه یه‌كگرتوه‌كان بۆ بەسەرکردنەوەی پرۆژه‌كانی موسڵ راگەیەندرا.\nبه‌ڵێنیاندا به دابینکردنی 56ملیۆن دۆلاری ئەمەریکی\nنوسینگەی نەتەوە یەکگرتووەکان بۆ هەماهەنگی کاروباری مرۆیی (ئۆچا) له‌عێراق رایگه‌یاند، شاندێكی هاوبه‌شی نه‌ته‌وە یه‌كگرتووه‌كان و یه‌كێتی ئه‌وروپا پرۆژه‌كانی موسڵ-یان بۆ سه‌قامگیركردن و ئاوه‌دانكردنه‌وه به‌سه‌ركرده‌وه و له‌گه‌ڵ به‌سه‌ركردنه‌وه‌ی چالاكییه‌كانی یارمه‌تیدانیش له چادرگه‌ی حه‌مام عه‌لیل، به‌ڵێنیاندا به دابینکردنی 56ملیۆن دۆلاری ئەمەریکی، له‌لایه‌ن یه‌كێتی ئه‌وروپاوه بۆ بیادنانه‌وه‌ى ناوچه وێرانبوه‌كان له‌سه‌رتاسه‌ری عێراق و دابینكردنی یارمه‌تی مرۆیی و گەشەپێدان.\nشانده‌كه كه پێكهاتبو له كریستۆس ستایلیانداس، كۆمیساری ئه‌وروپا بۆ به‌ڕێوه‌بردنی قه‌یران و جێگری سه‌رۆك وه‌زیرانی به‌لجیكا و وه‌زیری دارایی كه به‌رپرسه لە به‌ره‌نگاربونه‌وه‌ی ساخته‌كاری له باج و ئه‌لێكسانده‌ر دی كروو، وه‌زیری هاوكاری گه‌شه‌پێدان، ومارتا روداس، جێگری نوێنه‌ری تایبەتی سكرتێری گشتی بۆ هه‌ماهه‌نگیی مرۆیی لە عێراق.\nداعش لە گۆڕەپانی شەڕدا دۆڕاوە، بەڵام ئێمه پێویسته بەردەوام بین لەسەر نەهێشتنی بیروبۆچونی ژەهراوییان\nله میانه‌ى سه‌ردانه‌كه‌یان بۆ موسڵ، كۆمیساری یه‌كێتی ئه‌وروپا وتی"داعش لە گۆڕەپانی شەڕدا دۆڕاوە، بەڵام ئێمه پێویسته بەردەوام بین لەسەر نەهێشتنی بیروبۆچونی ژەهراوییان، من باوه‌ڕی ته‌واوم هه‌یه كه قه‌یرانه‌كه كۆتایی نه‌هاتوه، بۆیه پێویسته له هۆكاره سه‌ره‌كییه‌كه‌ی ئه‌م شه‌ڕه بكۆڵینه‌وه و به هانای هه‌مو عێراقییه به‌ركه‌تووه‌كانه‌وه بچین، ئه‌گه‌رنا سه‌ركه‌وتنی مه‌یدانیمان له‌ده‌ست ده‌چێت.\nكۆمسیارى یه‌كێتى ئه‌وروپا، پاش دابینكردنی 34ملیۆن دۆلار، له‌لایه‌ن یه‌كێتی ئه‌وروپاوه بۆ یارمه‌تییه مرۆییه‌كانی ساڵی 2019 بۆ عێراق، له كۆنگره‌یه‌كی رۆژنامه‌وانیدا وتی" یه‌كێتی ئه‌وروپا درێژه به یارمه‌تییه‌كانی ده‌دات بۆ قەیرانی عێراق و یارمه‌تی ده‌سه‌ڵاته‌كانی عێراقیش ده‌دات له‌گه‌ڵ ده‌ربڕینی هاوپشتیی له‌گه‌ڵ خه‌ڵكی عێراقدا تا ئەوکاتەی پێویست بێت".\nکۆمیساری یەکێتی ئەوڕوپا راشیگەیاند، کە بڕی 20ملیۆن یۆرۆی دیکە بۆ سندوقی پەرەپێدان زیاددەکرێت و دەبێتە یارمەتییەک بۆ دوبارە بنیادنانەوەی کەلەپوری کلتوری وڵاتەکە و فەراهەمکردنی کار و دەرفەت بۆ گەنجان.\n#ئاڵۆزی سیاسیی_عێراق #تەقینەوە #نه‌ته‌وه‌یه‌كگرتووه‌كان #یەکێتی ئەوروپا #عێراق


بڵند ئیسماعیل: سبەی شاندێکی پارتی سەردانی سلێمانی دەکات\n2018-12-17 [11:33 AM]\nئەندامی سەرکردایەتی پارتی دیموکراتی کوردستان و بەرپرسی لقی ١٦ی پارتی دیموکراتی کوردستان رایگەیاند، سبەی سێشەممە شاندێكی پارتی دیموكراتی كوردستان سەردانی سلێمانی دەكات و لەگەڵ یەکێتی نیشتیمانی کوردستان و بزووتنەوەی گۆڕان کۆدەبێتەوە.\nبڵند ئیسماعیل، ئەندامی سەرکردایەتی پارتی دیموکراتی کوردستان و بەرپرسی لقی ١٦ی پارتی دیموکراتی کوردستان بە ئاژانسی ھەواڵی زاگرۆسی ڕاگەیاند: سبەی سێشەممە ١٨ی ١٢ی ٢٠١٨شاندی پارتی دیموکراتی کوردستان سەردانی شاری سلێمانی دەکات و لەگەڵ لایەنەکان لەبارەی چەند پرسێکی پەیوەندیدار بە پێکهێنانی کابینەی نوێی حکوومەتی هەرێمی کوردستان کۆدەبێتەوە.\nئەو ئەندامەی سەرکردایەتی پارتی دیموکراتی کوردستان گووتی: شاندەكەی پارتی دیمکراتی کوردستان پێکھاتوون لە ھەمان شاندی کە پێشووتر دیاری کرابوو، بە سەرۆکایەتی ئازاد بەرواری، پێم وانیە ئەم جارە گڤتووفۆیەکان یەکلای ببنەوە بەلام تا رادەیەکی زۆر لە داواکاریەکانی ھەردوو لا تێدەگەن.\nبڵند ئیسماعیل ئەوەشی ڕوونکردەوە، کە بەشێک لە هۆکارەکانی دواکەوتنی سەردانی شاندەکە، بۆ ئامادەنەبوونی یەکێتیی نیشتمانیی کوردستان و بزووتنەوەی گۆڕان دەگەڕێتەوە، چونکە لەلایەکەوە گۆڕان چاوەڕێی کۆبوونەوەی جڤاتی نیشتمانی کردووە و یەکێتیش سەرقاڵی کۆبوونەوەی سەرکردایەتی و مەکتەبی سیاسیی خۆیەتی.\nئەم هەواڵە 4348جار خوێندراوەتەوە